title: Truganini

text: Vuoteen 1869 mennessä Truganini ja William Lanney olivat ainoat elossa olevat alkuperäiset Tasmanian aboriginaalit, ja vuoteen 1874 mennessä Truganini oli jäänyt ainoaksi. Samana vuonna hän muutti Hobartiin Dandridge-perheen luo. Hän kuoli 8. toukokuuta 1876 rouva Dandridgen talossa Macquarie Streetilla 64 vuoden ikäisenä. Truganini oli toivonut ruumiinsa tuhkaamista, mutta se haudattiin polttamattomana toukokuun 10. päivänä. Kaksi vuotta myöhemmin Tasmanian Royal Society -yhdistys kaivoi ruumiin ylös tutkimuksia varten. Samalla hänen luurankonsa kunnostettiin, jotta se voitaisiin laittaa julkisesti nähtäville. Luuranko oli esillä Tasmanian museossa vuosina 1904–1947. Vasta vuonna 1976 hänen luurankonsa tuhkattiin ja ripoteltiin hänen toivomustensa mukaisesti D'Entrecasteaux'n kanavaan.


title: Versailles’n palatsin puisto

text: Versailles’n palatsin puisto () on kuuluisa ranskalainen puisto, joka sijaitsee Versailles’ssa Yvelinesin departementissa, noin 15 kilometrin päässä Pariisista. Puisto ja sen laidalla sijaitseva Versailles’n palatsi ovat kuuluneet vuodesta 1979 Unescon maailmanperintöluetteloon. Suojeltu ydinalue oli aluksi 815 hehtaaria, mutta vuoden 2007 laajennuksen jälkeen se käsittää 1 070 hehtaaria.


title: Versailles’n palatsin puisto

text: Puisto tunnetaan arkipuheessa myös Versailles’n puutarhana ("le jardin de Versailles"), mutta nimitys on liian yksinkertaistava. Kaikilta sivuiltaan suljettuun puistoon kuuluu nimittäin lukuisia rakennuksia ja useita puutarhoja, joiden pinta-ala on yhteensä noin 90 hehtaaria. Puiston rakennuskantaa ovat Versailles’n palatsi, Petit Trianon, Grand Trianon sekä useita rakennuksia sisältävä kuningattaren kylä, "Hameau de la Reine". Puutarhoja ovat André Le Nôtren suunnittelema muotopuutarha, molempien Trianonien puutarhat, Marie-Antoinetten kiinalais-englantilainen puutarha ja kuninkaan keittiöpuutarha ("potager du roi"). Puistoon kuuluu myös kaksi suurta vesialuetta: lähellä keskiakselin länsipäätä sijaitseva Suuri kanava ("Grand Canal") ja Sveitsiläiskaartin allas ("pièce d'eau des Suisses") melko lähellä palatsin eteläistä siipeä.


title: Versailles’n palatsin puisto

text: Loppuosan puiston alueesta muodostavat metsäiset alueet ja viljelykset, joita lävistävät leveät ja suorat puistokäytävät. Sieltä saa alkunsa Mauldrejoen haara Gally, jonka vesi kulkee Suuren kanavan kautta ja siitä länteen. Puistoa rajaavat idässä Versailles’n ja Le Chesnay’n kaupunkirakenteet, pohjoisessa Chèvreloupin arboretum ja idässä Versailles’n tasanko, joka on luokiteltu maisemakohde. Etelässä rajana on erilaisia istutuksia, Satoryn ja Versailles’n metsä, Ranskan maatalouden tutkimuskeskus sekä merivoimille kuuluva sotilasalue.


title: Versailles’n palatsin puisto

text:
Versailles’n palatsin puisto rakennettiin maisemaan, jossa vielä Henrik IV:n aikana oli vain sadan savun asutus nimeltään Versailles, Trianon-kyläpahasen lähellä. Maisema ei ollut ruma, mutta tuolloin se oli melkoisen autio: lammikoita, nummea, suota ja aivan lähellä kauniita pieniä metsiköitä. Riistaa oli runsaasti ja myöhemmin juuri se houkutteli metsästystä rakastavan Ludvig XIII:n viettämään aikaansa siellä. Kun kuningas oli metsästysretkillään saanut tarpeekseen seudun huonoista majoitusvaihtoehdoista, hän rakennutti 1624 ensimmäiset rakennukset Versailles’hin. Vaikka maanomistus kasvoi pian 40 hehtaariin, tilan luonnonkivestä ja tiilestä tehdyt rakennukset olivat vielä 1627 niin vaatimattomia, ettei sellaisten rakennuttamisella yksinkertaisinkaan aatelismies olisi ylpeillyt.
Vähitellen Ludvig XIII laajensi omistuksiaan Trianonin kylään asti ja kaivautti ensimmäisen vesiaiheen, josta tuli myöhemmin Apollonin suihkulähde. Hänen puutarhurinsa piirsivät puistokäytäviä, koristeellisia istutusalueita ja loivat perustan puiston keskiakselille. Kun istutusalueelle oli 1631 pystytetty arkkitehti Le Royn suunnittelema kaunis julkisivu kaksine sivurakennuksineen, tilasta alettiin puhua miellyttävänä vierailukohteena. Kahden uuden rakennusmassan väliin, kaarikäytävien muodostaman alakerroksen alapuolelle, syntyi suorakaiteen muotoinen terassi. Puistoon rakennettiin eläintarha, jossa oli eurooppalaisten eläinten lisäksi jopa kameleita ja norsuja.


title: Versailles’n palatsin puisto

text: Myös kruununprinssi ihastui isänsä huvilaan, aluksi läheisten metsien rikkaan eläimistön vuoksi. Yhtenä syynä oli myös yksityisyys, joka siellä silloin vallitsi uteliaita ja hovin ristiriitoja tulvivaan Louvreen verrattuna. 22-vuotias Ludvig XIV alkoi oleskella Versailles’ssa aikaisempaa selvästi enemmän avioiduttuaan Itävallan Maria-Teresian kanssa.


title: Versailles’n palatsin puisto

text:
Laajemmat rakennustyöt käynnistyivät, kun Ludvig XIV määräsi Versailles’n tilan hovin vakituiseksi asuinpaikaksi. Rakennuksia laajennettiin vuosina 1661–1688 arkkitehtien Le Vaun ja Mansartin johdolla rakennusryhmäksi, jonka loistelias, barokin lopulle sijoittuva tyyli tuli myöhemmin tunnetuksi tilaajansa nimellä, "style Louis XIV".
Alkusysäyksenä laajoille muutostöille uskotaan olleen kuninkaan vierailu talousministerinsä Nicolas Fouquet’n vieraana tämän omistamassa Vaux-le-Vicomten linnassa 17. elokuuta 1661. Tässä silloin Ranskan hienoimmaksi sanotussa linnassa järjestettiin illalliset, joiden vertaisia kuningas ei ollut omassa hovissaan saanut nauttia. Myös linnan puutarha oli tunnettu kauneudestaan. Sen oli suunnitellut André Le Nôtre.
Le Nôtre työskenteli Versailles’n puutarhojen hyväksi vuosina 1662–1693. Häntä kuvattiin rehelliseksi, tarkkuuteen pyrkiväksi ja suoraksi mieheksi, joka pyrki vain auttamaan luontoa ja tuomaan esille sen todellisen kauneuden pienimmin mahdollisin kuluin.


title: Versailles’n palatsin puisto

text: Vuonna 1664 Versailles’hin oli jo luotu 600 hehtaarin kokoinen, ”pieneksi” sanottu puisto, jossa oli runsaasti istutusalueita, vesialtaita ja avoimia näkymiä. Hiukan myöhemmin puistoa oli runsaat 1 700 hehtaaria ja se ympäröitiin muurein. Kuninkaan lempiharrastusta, metsästystä, varten tarvittiin kuitenkin vielä 7 000 hehtaarin ”iso puisto”, jossa oli viivasuoria, suihkulähtein ja patsain koristettuja teitäkin kymmeniä kilometrejä. Puiston ympärysmuurin pituus oli 43 kilometriä.


title: Versailles’n palatsin puisto

text: Tuleva palatsi sijaitsi kukkulaisessa maastossa vetisen maaston ympäröimällä. Töiden jo alettua kriittiset arvostelijat sanoivat rakennuspaikkaa maailman ikävimmäksi ja epäkiitollisimmaksi. Rahainvartija Colbertin mukaan jälkimaailman arvioisi nuorta Ludvig XIV:tä elämän aikana rakennutettujen hienojen talojen mukaan. Siksi hän moitti kuningasta vakavasti Versailles’n hankkeesta koettaen saada hänet luopumaan siitä Louvren, ”maailman varmasti hienoimman” palatsin, hyväksi: ”Voi, mikä sääli, että kuninkaista suurinta ja hyveellisintä mitattaisiin Versailles’n mukaan.”


title: Versailles’n palatsin puisto

text: Kuningas ei suinkaan luovuttanut, vaan antoi siirtää Vaux’n linnasta tuhansia puita, jotka istutettiin Versailles’in toteuttamaan Le Nôtren suunnitelmia pitkistä perspektiivilinjoista. Kun kesällä 1664 järjestettiin juuri puutarhajuhla, palatsin työt olivat kesken ja vierailemaan tullut hovin väki vihainen, mutta kokonaisuus valloitti. Puutarhan symmetria, sen kalusteet, kävelyreittien kauneus, lukemattomat kukat sekä appelsiinipuut loivat ainutlaatuisen kokonaisuuden. Kukkulat oli tasoitettu ja metsään oli sijoitettu bosketteja, patsaita ja suihkulähteitä.


title: Versailles’n palatsin puisto

text: Ensimmäisen laajennuksen jälkeen vanhasta metsästyshuvilasta ja sen lähialueista rakennettiin antiikin taiteiden ja kulttuurin hengessä uusi pääkaupunki kuninkaan hoville ja hallitukselle. Rakennus- ja muutostyöt kestivät vajaat kahdeksan vuotta, majoitettavia oli noin kymmenen tuhatta.


title: Versailles’n palatsin puisto

text: Hovi muuttaessa linnaan 6. toukokuuta 1682 palatsi, kaupunki ja puisto olivat edelleen lähinnä jättimäinen työmaa. Sen laajuutta kuvaavat tiedot työntekijöiden määrästä: 27. elokuuta 1684 kuluneen viikon aikana työssä oli ollut 22 000 miestä ja 6 000 hevosta, toukokuussa 1685 miehiä oli ollut 36 000.


title: Versailles’n palatsin puisto

text: Kuningas osallistui aktiivisesti palaisin ja sen puutarhan koristamiseen seuraten työmaiden etenemistä myös paikan päällä. Hänen tahdostaan muun muassa tuotettiin Tanskasta joutsenia Suureen kanavaan. Kuninkaalta tuli ehdotuksia erityisesti boskettien sijoitteluun ja koristelun suunnitteluun. Näiden suhteen puutarhaa suunniteltiin vielä myöhemminkin jatkuvasti uudelleen.


title: Versailles’n palatsin puisto

text: Ludvig XIV oli auringonvalon ja raittiin ilman ystävä, joka ei pelännyt kylmää tai sadetta, vaan lähti ulos joka säällä, ei vain terveyttä hoitaakseen, vaan levätäkseen ja rentoutuakseen. Hän metsästi aktiivisesti ja kävi säännöllisesti kävelyillä puistossa ja puutarhoissa. Olisi kuitenkin virhe luulla, että Versailles olisi ollut vain kuninkaan ja hänen lähimpiensä, tai hovin jäsenten käytössä. Päinvastoin, Ludvig XIV näki omaa makuaan ja valtaansa yksityiskohtaisesti heijastelevassa kokonaisuudessa vallankäytön välineen, joka jokaisen piti päästä näkemään omin silmin. Kävijöiltä vaadittiin vain säädyllistä pukeutumista ja heitä varten oli järjestetty kuljetus Pariisista kaksi kertaa päivässä.


title: Versailles’n palatsin puisto

text: Ristin muotoinen vesiaihe, alueeltaan 23 hehtaaria, ympärysmitta 5,5 km. Le Nôtre suunnitteli maaston muodon ja puiston rakenteet niin, että vaikka kanavalta linnaan on kolmisen kilometriä, se näyttää linnasta katsottuna olevan lähellä. Sieltä altaat näyttävät myös samankokoisilta, vaikka ovat todellisuudessa erikokoisia.


title: Versailles’n palatsin puisto

text:
Puutarhoja ovat André Le Nôtren suunnittelema muotopuutarha, ison ja pienen Trianonin puutarhat, Marie-Antoinetten kiinalais-englantilainen puutarha ja kuninkaan keittiöpuutarha ("potager du roi").
Keittiöpuutarha koostuu Grand Carrésta, jossa 16 neliönmuotoista puutarhapalstaa ympäröivät suihkulähdettä ja 28 pienestä puutarhasta alueen reunoilla. Puutarhassa kasvaa yli 450 erilaista hedelmäpuutaja vuodesta riippuen 300-450 lajiketta vihanneksia. Se tuottaa vuodessa noin 40 tonnia vihanneksia ja hedelmiä.


title: Versailles’n palatsin puisto

text: Versailles’n bosketteja kutsuttiin aikaisemmin nimellä ”vihreät huoneet”. Ne muodostuivat käytävien labyrinteista, jossa korkeat pensasaidat kätkivät esimerkiksi vesialtaita, puutarhoja tai köynnösten rajaamia näyttämöitä. Seinät loivat rauhallisen ja intiimin tilan, joka oli vastakohtana kuninkaalliselle käytävälle. Monet bosketit oli somistettu hyvinkin vaativasti ja sommitelmia muunneltiin kuninkaan mielitekojen mukaan.


title: Versailles’n palatsin puisto

text: Le Nôtren kuoleman jälkeen hänen seuraajansa, Jules Hardouin-Mansart, korvasi tanssilattian pienellä saarekkeella. Tuolloin kuningas oli jo lähes 70-vuotias, eikä enää tanssinut.


title: Versailles’n palatsin puisto

text: Kuninkaan puutarhassa sijaitseva bosketti Kolme lähdettä – "Bosquet des Trois Fontaines" resturoitiin vuonna 2004 käyttäen vanhojen mestareiden työtekniikoita. Niinpä hitsaus on tehty lyijyllä, kuten Ludvig XIV:n aikana.


title: Versailles’n palatsin puisto

text: Aurinkokuninkaan aikana puutarhoissa oli lähes 2 000 suihkulähdettä; nykyään vain 1 700 niistä toimii, ja osa niistäkin ainoastaan Vesimusiikkipäivien aikana. Veden saaminen puiston altaisiin oli suuri haaste 1600-luvulla. Puiston alla kulki 30 kilometriä lyijystä ja valuraudasta tehtyjä vesiputkia. Palatsin tasakatoilla oli vesisäiliö. Sieltä vesi juoksi painovoimaisesti alemmalla tasolla sijaitseviin puutarhoihin. Terassien alla oli lisää vesisäiliöitä. Puiston lähellä sijaitseviin lampiin rakennettiin vedensiirtojärjestelmä, jota kutsuttiin ”Aurinkokuninkaan joeksi”. Lisää vettä saatiin Bièvre-joesta ja Marlyn pyöräkoneisto käänsi Seinen vettä kohti Versailles’n vesialtaita. Ludvig XIV suunnitteli jopa Euren kanavan suunnan muuttamista, mutta tätä luovuttiin.


title: Versailles’n palatsin puisto

text: Versailles’n linnan oragerie sijaitsee Midi-parterrin alla. Se rakennettiin vuosina 1684–1686, eli jo ennen nykyistä linnaa. Sen kunnosti Jules Hardouin-Mansart. Sana orangerie tarkoittaa ruukuissa kasvaville kylmänaroille pensaille ja pienille puille tarkoitettua talvitaloa. Yksi sijoitettavista olivat appelsiniipuut, jotka ovat antaneet tälle rakennustyypille sen ranskankielisen nimen "orangerie", sanasta "oranger" ’appelsiinipuu’.


title: Versailles’n palatsin puisto

text: Antiikin teemoja sisältävässä muotopuutarhassa on yli 300 aikansa kuuluisimpien kuvanveistäjien marmorista, pronssista ja lyijystä toteutettuja veistoksia, rintakuvia, vaaseja ja pilareita. Ne tekevät alueesta tärkeän ulkoilmamuseon. Puiston patsaat ja veistokset olivat osa kuningaskunnan propagandaa: antiikin hahmot, kuten Apollon, Leto ja titaanit, korostivat Ludvig XIV:n loistoa ja hänen aikaansaannoksiaan. Varsinkin Apollon esiintyy sekä palatsissa että puistossa usein, hänhän oli auringon kirkkauden, järjen ja useiden taiteiden jumala. Myös aurinkoa itse ja sen kulkua kuvattiin moniin vesialtaita ja puistokäytäviä koristaviin veistoksiin.


title: Siivoton juttu

text: Siivoton juttu on vuonna 1997 valmistunut tv-elokuva. Elokuvan on ohjannut Tapio Piirainen, ja pääosissa nähdään mm. Kai Lehtinen ja Pertti Koivula. Elokuvassa nähdään Olavi Ahonen viimeisessä elokuvaroolissaan.


title: Siivoton juttu

text: Elokuva kertoo kahdesta työttömästä kaveruksesta, Rauno "Rane" Vekkilästä (Lehtinen) ja Kokista (Koivula), jotka perustavat oman siivousfirman. Ensimmäinen siivouskone hommataan Ruotsista, ja siivouskohteena ovat niin yksityiskohteet kuin SUPO:n arkisto.


title: German Pellets

text: German Pellets GmBH on Wismarissa 2005 perustettu saksalainen yhtymä, joka on Euroopan suurin polttopuupellettien valmistaja. Sillä on tehtaat Wismarissa, Herbrechtingenissä ja Ettenheimssa. Neljäs tuotantolaitos valmistuu Suomeen Hollolan Kukonkoivuun. Wismarin tehtaan tuotanto on 256 000 tonnia, Hertbrehctingenin 256 000 tonnia ja marraskuussa 2006 käynnistyneen Ettenheimin 128 000 tonnia. Hollolan tehtaan kapasiteetiksi muodostuu 160 000 tonnia.


title: German Pellets

text: Tuotantolaitoksen valmistuminen lykkääntyy noin vuodella ympäristölupahakemuksen tarkentamisen vuoksi.


title: German Pellets

text: Pellettien vakiomitat ovat 6 mm paksuus, 20 mm–50 mm pituus, tiheys 1 120 kg/m3, energiasisältö poltettaessa 5 kWh/kg, jäännöskosteus alle 10 % massasta.


title: Otis Bowen

text: Otis Ray Bowen (26. helmikuuta 1918 Richland Center, Indiana, Yhdysvallat – 4. toukokuuta 2013 Donaldson, Indiana, Yhdysvallat) oli yhdysvaltalainen republikaanisen puolueen poliitikko. Hän syntyi Indianassa ja valmistui lääkäriksi.


title: Otis Bowen

text: Bowen toimi Indianan osavaltion 44. kuvernöörinä vuosina 1973–1981. Hänen edeltäjänään oli Edgar Whitcomb ja seuraajanaan Robert Orr. Hän oli liittovaltion terveysministerinä vuosina 1985–1989.


title: Otis Bowen

text: Bowen loi pitkän ja merkittävän uran sekä lääketieteessä että politiikassa. Hän istui Indianan edustajainhuoneessa jo vuosina 1957–1958 sekä 1961–1973 ja toimi sen puhemiehenä vuodesta 1967. Hän oli kuvernööriehdokkaana ensimmäistä kertaa vuoden 1968 vaaleissa.


title: Katrin Apel

text: Katrin Apel (s. 4. toukokuuta 1973 Erfurt, Itä-Saksa) on saksalainen entinen ampumahiihtäjä. Apel on menestynyt hyvin etenkin olympialaisissa, missä hän on voittanut neljä mitalia; kaksi kultamitalia viesteistä vuosilta 1998 ja 2002, hopeaa vuoden 2006 viestistä ja pronssia vuoden 1998 sprintistä. Apel yritti myös hiihtouraa, mutta hän päätti siirtyä ampumahiihtoon, kun hän ei selviytynyt olympialaisiin vuonna 1994. Päätös osoittautui oikeaksi, sillä Apel on napsinut hyviä sijoituksia myös maailmancupissa. Apel on ollut sijoittunut maailmancupissa 18 kertaa palkintokorokkelle, joista hän on voittanut neljä. Hän lopetti kilpailu-uransa kauteen 2006-2007.


title: Kehrääjäkoimaiset

text: Kehrääjäkoimaiset (Yponomeutoidea) on aitoperhosiin kuuluva perhosten yläheimo. Siihen kuuluvista lajeista tunnetuimpiin kuuluu tuomiin valkoisia seittejä tekevä tuomenkehrääjäkoi sukulaisineen. Yläheimoon kuuluu yhteensä hieman alle 2000 lajia, joista Suomessa on tavattu 97.


title: Kehrääjäkoimaiset

text: Aikuiset kehrääjäkoimaiset perhoset vaihtelevat kooltaan erittäin pienistä pieniin. Taksonomisesti yläheimo on hankala, eikä siihen sisältyvien heimojen keskinäisiä suhteita tunneta kovin hyvin. Keskeisenä yhdistävänä piirteenä ovat koiraan takaruumiin kahdeksannen jaokkeen sivuilla olevat, taaksepäin osoittavat liuskat, jotka muodostavat genitaalien sivuille eräänlaisen parin ylimääräisiä lämssöjä. Pistesilmät puuttuvat, samoin chaetosemat yleensä. Imukärsä on hyvin kehittynyt, eikä siinä ole suomuja. Tuntomerkkejä liittyy myös siipisuonitukseen, joka on yleensä hyvin kehittynyt. Toukat elävät ravintokasvilla usein laumoina, toukkien erittämän seitin suojissa.


title: Kädenjälki

text: Kädenjälki on suomalaismuusikko Jorma Kääriäisen ja Riku Niemi Orchestran yhteinen studioalbumi. Se julkaistiin 5. maaliskuuta 2008. Levy on Kääriäiselle kuudes albumi. Riku Niemen orkesteri soitti jo edellisellä Kääriäisen sooloalbumilla "Yhden tähden hotelli".


title: Kädenjälki

text: Levy sai Emma-gaalassa "Iskelmäalbumi"-palkinnon vuonna 2008.


title: Anissa Jones

text: Mary Anissa Jones (11. maaliskuuta 1958 – 28. elokuuta 1976) oli yhdysvaltalainen lapsinäyttelijä. Hänet muistetaan varsinkin CBS:llä vuosina 1966–1971 pyörineestä televisiosarjasta "Family Affair", jossa hän esiintyi Buffy Davisin roolissa.


title: Anissa Jones

text: Jones syntyi West Lafayettessa, Indianassa, ja kuoli 18-vuotiaana Kalifornian Oceansidessa eri huumausaineiden yliannostukseen.


title: Koimaiset

text: Koimaiset eli aitokoimaiset ("Tineoidea") on aitoperhosiin kuuluva perhosten yläheimo. Se on hajanaisimpia aitoperhosryhmiä, eikä eri heimojen keskinäisiä suhteita ei tunneta kovin hyvin. Ryhmä saattaakin olla todellisuudessa parafyleettinen.


title: Koimaiset

text: Koimaisten heimoista suurin on aitokoit ("Tineidae"), johon kuuluu yli kolmetuhatta lajia. Lajeista tunnetuin lienee vaatekoi eli koiperhonen. Toinen suuri heimo on pussikkaat, ("Psychidae"), johon kuuluu noin 800 lajia ja joista lähes puolet elää Australiassa. Koko ryhmää yhdistävänä tuntomerkkinä ovat naaraan teleskooppimaiseen munanasettimeen liittyvä kitiinirakenne. Perhosen päässä sen pintaa peittävät suomut ovat pystyjä, ohuita ja karvamaisia. Myös huulirihmat ovat tunnusomaiset. Imukärsä on surkastunut tai puuttuu kokonaan ja sen puoliskot, galeat, ovat lähes kaikista muista perhosista poiketen erillään.


title: Koimaiset

text: Osalla lajeista sukupuolet ovat dramaattisesti erinäköisiä, mutta yleensä sukupuolen määrittäminen vaatii mikroskoppia.


title: Koimaiset

text: Yläheimoon aikaisemmin kuulunut erikoinen koipussikkaiden heimo (Lypusidae) kuuluu nykyisin jäytäjäkoimaisiin.


title: Christoph Eugen

text: Christoph Eugen (s. 28. toukokuuta 1976 Judenberg, Itävalta) on itävaltalainen entinen yhdistetyn kilpailija.


title: Christoph Eugen

text: Eugen saavutti urallaan kaksi arvokisamitalia yhdistetyn joukkuekilpailusta. Lahden maailmanmestaruuskilpailuista 2001 hopeaa ja Trondheimin MM-kilpailuista 1997 pronssia. Uransa parhaat arvokilpailusijoituksensa hän saavutti Lahden MM-kilpailuista, jossa hän sijoittui normaalikilpailussa yhdenneksitoista ja sprintissä kahdenneksitoista. Junioreiden MM-kilpailuissa Eugen saavutti kolme mitalia, joista yksi oli normaalikilpailun hopea.


title: Christoph Eugen

text: Naganon olympialaisissa 1998 Eugen kilpaili Itävallan neljänneksi joukkuekilpailussa sijoittuneessa joukkueessa. Salt Lake Cityssä 2002 hän osallistui normaalikilpailuun, jossa sijoittui 20:nneksi.


title: Christoph Eugen

text: Maailmancupissa Eugenin uran paras sijoitus oli neljäs tila, jonka hän saavutti kolme kertaa. Yhteensä hän ylsi kymmenen parhaan joukkoon kuusitoista kertaa.


title: Hepatoblastooma

text: Hepatoblastooma on lasten yleisin maksasyöpä.


title: Hepatoblastooma

text: Sairauden esiintyvyys on suurempi pojilla kuin tytöillä. Kasvain ei pahanlaatuisuudestaan huolimatta leviä herkästi. Tauti on useimmiten satunnainen mutta voi myös liittyä perinnöllisiin oireyhtymiin: familiaaliseen adenomatoottiseen polypoosiin tai Beckwith–Wiedemannin oireyhtymään. Tautia on raportoitu myös Li–Fraumenin oireyhtymän yhteydessä.


title: Hepatoblastooma

text: Hepatoblastooman keskeisiä oireita ovat pullistuma oikealla ylävatsalla ja heikkenevä yleiskunto. Myös ikterusta voi esiintyä. Keuhkot ovat hepatoblastooman etäpesäkkeiden yleisin kohde. Diagnoosihetkellä tauti on levinnyt keuhkoihin 10–20 %:lla sairastuneista.


title: Hepatoblastooma

text: Hepatoblastooma on sangen harvinainen. Se yhdessä hepatosellulaarisen karsinooman kanssa kattaa arvioidusti vain 1–2 prosenttia kaikista lapsuusiän syövistä. Sairauden ilmaantuvuus on yksi tapaus miljoonaa alle 15-vuotiasta kohden. Mediaani-ikä diagnoosihetkellä on yksi vuosi. Hepatoblastoomia on joskus tavattu myös aikuisilla.


title: Auringonkukkaöljy

text: Auringonkukkaöljy saadaan uuttamalla tai puristamalla auringonkukan ("Helianthus annuus") siemenistä. Sitä käytetään ruoanlaitossa paistamiseen ja kosmetiikan tuotteissa pehmentäjänä. Auringonkukkaöljy sisältää pääasiassa linolihappoja triglyseridimuodossa.


title: Auringonkukkaöljy

text: Auringonkukkaöljyssä on runsaasti E-vitamiinia ja vähän tyydyttyneitä rasvahappoja. Auringonkukkaöljyjä on useita eri lajeja, kuten linolihappopitoinen ja öljyhappopitoinen. Rasvahappokoostumus riippuu lajikkeesta ja kasvuympäristöstä. Kosmetiikkateollisuus käyttää öljyhappopitoista auringonkukkaöljyä, jonka säilyvyys on parempi.


title: Norjan speciedaler

text: Speciedaler tai spesidaler (lyhennys spd.) oli Norjassa vuosina 1560–1875 käytössä ollut rahayksikkö. Sanan etymologia: riksdaler "in specie"


title: Norjan speciedaler

text: Euroopassa taaleri oli yleinen rahayksiköstä käytetty nimi. Ensimmäiset hopeakolikot, jotka olivat myös speciedalerin esikuvana, lyötiin Tirolissa 1486. Yleisin esikuva taalereille oli kuitenkin Böömin Joachimsthalissa vuodesta 1519 painettu taaleri. Myös emämaa Tanskassa käytettiin taalereita ja kolikkolöydöt kertovat omaa kieltään eurooppalaisista valuutoista, eritoten itävaltalaisista, saksalaisista ja hollantilaisista taalereista, jotka olivat myös yleisesti käytettyjä maksuvälineitä Tanska-Norjassa.


title: Norjan speciedaler

text: Vuonna 1544 species-riikintaaleri tuli Tanska-Norjan kolikkojärjestelmän perustaksi. Ensimmäinen norjalainen taaleri lyötiin Gimsøyn luostarissa Skienin lähistöllä 1546. Norjalainen speciedaler sisälsi varsin tasaisesti hopeaa aina "riksbankdaler"in tuotannon aloittamiseen saakka vuonna 1813.


title: Norjan speciedaler

text: Ensimmäiset speciedalerit olivat 30 gramman painoisia hopeakolikoita, joisen hopeapitoisuus oli 87,5 %. Myöhemmin painettiin myös speciedaler-seteleitä.


title: Norjan speciedaler

text: Kaiken kaikkiaan oli olemassa 4, 3, 2, 1, ½, ¼ ja ⅛ arvoisia speciedaler-kolikoita. Niitä lyötiin seuraavien Tanskan ja Ruotsin kuninkaiden aikaan: Kristian III, Kristian IV, Fredrik III, Kristian V, Fredrik IV, Fredrik V, Kristian VII, Kaarle XIV Juhana, Oskar I, Kaarle XV ja Oskar II.


title: Norjan speciedaler

text: Specidalerin käyttö loppui, kun Ruotsi, Norja ja Tanska siirtyivät käyttämään kruunuja ja äyrejä Skandinavian rahaliiton solmimisen jälkeen 1873.


title: Valeri Stoljarov

text: Valeri Stoljarov (s. 18. tammikuuta 1971 Pietari, Neuvostoliitto) on venäläinen entinen yhdistetyn kilpailija.


title: Valeri Stoljarov

text: Stoljarov saavutti olympiapronssia normaalikilpailussa Naganon talviolympialaisissa 1998. Ramsaun maailmanmestaruuskilpailuissa 1999 hän saavutti uransa toisen arvokisamitalin, kun Venäjän yhdistetyn joukkue sijoittui pronssille joukkuekilpailussa. Samoissa MM-kilpailuissa hän sijoittui normaalikilpailussa seitsemänneksitoista, joka on hänen henkilökohtaisen uransa paras MM-sijoitus.


title: Valeri Stoljarov

text: Stoljarovin paras sijoitus maailmancupin osakilpailussa on kuudes sija, jonka hän saavutti kahdesti tammikuussa 1997. Kevään 1997 aikana hän sijoittui maailmancupissa kymmenen parhaan joukkoon yhteensä neljä kertaa. Kauden 1996–1997 jälkeen hän oli maailmancupin loppupisteissä yhdeksäs.


title: Biff Tannen

text: Biff Tannen on Thomas F. Wilsonin esittämä kuvitteellinen hahmo "Paluu tulevaisuuteen" -elokuvatrilogiassa.


title: Biff Tannen

text: Biffin hahmosta nähdään useita versioita trilogian aikana. Ensimmäisessä elokuvassa hänet nähdään vuonna 1985, 47 vuotiaana kovanaamana, joka "pomputtelee" alaistaan George Mcflyta, sekä vuonna 1955 17 vuotiaana joka on hyvin samanlainen kiusaaja. Martyn muutettua tulevaisuutta vuoden 1986 Biff muuttuu kuitenkin Autopesulaa pitäväksi mieheksi, joka osoittaa eräänlaista pelkoa Georgea kohtaan.


title: Biff Tannen

text: Toisen elokuvan alussa Biff nähdään vuonna 2015, 78 vuotiaana ukonkäppänänä joka on hyvin tyytymätön elämäänsä. Saadessaan kuitenkin käsiinsä Emmett Brownin luoman aikakoneen, hän vie vuoden 1955 itselleen kirjan josta löytyy kaikkien 1950-2000 vuosien urheilupelien lopputulokset. Vuoden 1985 Biff käyttää sitä rikastuakseen veeonlyönnissä ja vuoteen 1985 mennessä, hän on yksi maailman rikkaimmista miehistä.


title: Biff Tannen

text: Kolmannessa elokuvassa Biffistä nähdään vain ensimmäisen elokuvan lopussa nähty versio.


title: Biff Tannen

text: Sarjan aikana nähdään joitakin Biffin sukulaisia, kuten hänen pojan-poikansa Griff Tannen, ja hänen esi-isänsä "Mad-Dog" Tannen. Molempia näytteli myös Biffiä näytellyt Tom Wilson.


title: Koisaperhosmaiset

text: Koisaperhosmaiset ("Pyraloidea") on hyvin runsaslajinen, aitoperhosiin kuuluva perhosten yläheimo. Siihen kuuluu pienikokoisia, öisin aktiivisia perhosia, joilla on pitkät raajat ja kapea vartalo. Yläheimoon kuuluu merkittäviä tuholaisia, kuten jauhokoisa. Kaikkiaan lajeja on ainakin yli 16 000, mutta määrä voi olla yli 20 000. Keskeinen tuntomerkki on parillinen kuuloelin, joka sijaitsee takaruumiin ensimmäisen segmentin vatsapuolella.


title: Koisaperhosmaiset

text: Monet koisaperhosmaisista elävät toukkavaiheensa kasvin lehdestä kierretyn rullan sisällä, toiset vapaina ravintokasvilla tai loisivat muurahais- tai mehiläispesissä. Muutamat lajit ovat erikoistuneet elämään eläinten raadoilla tai jätöksillä.


title: Masaki Sumitani

text: Masaki Sumitani (住谷正樹, s. 18. joulukuuta 1975) on japanilainen wrestling-painija ja koomikko, joka tunnetaan etenkin hahmostaan Razor Ramon Hard Gay (レイザーラモン HG).


title: Masaki Sumitani

text: Sumitani kävi Doshishan yliopistoa ja ryhtyi pian valmistuttuaan täysipäiväiseksi koomikoksi. Hän liittyi Yoshimoto Kogyoon ja esiintyi televisiossa ensimmäisen kerran 1999. Hän oli tutustunut wrestingiin jo lukioaikoinaan ja jatkoi painiuraansa 2005 HUSTLE-promootiossa, ja voitti eroottisen terroristin Yinlingin ensimmäisessä ottelussaan. Sittemmin hän johti HUSTLE-armeijan Generalissimus Takadan hirviöarmeijaa vastaan.


title: Masaki Sumitani

text: Kuuluisin Sumitanin hahmoista on vuonna 2002 ensiesiintymisensä tehnyt Hard Gay (ハードゲイ, Hādo Gei), joka nousi kansalliseen kuuluisuuteen lopulta 2005. Hard Gay -hahmon tyyliin kuuluu avustaa ihmisiä erilaisissa asioissa tiukkaan nahka-asuun, koppalakkiin ja aurinkolaseihin sonnustautuneena lanteitaan pyörittäen stereotyyppisen homoseksuaalin elkein Ricky Martinin "Livin’ la vida locan" soidessa taustalla. Hahmolla on myös useita vakiofraaseja, kuten "Dōmō Hādogei dēsu."


title: Masaki Sumitani

text: Sumitani meni 2006 naimisiin uimapukumalli Anna Suzukin kanssa. Hän on myös julkaissut singlen "Young Man", joka on versio Village Peoplen kappaleesta "YMCA."


title: Jerry Robinson

text: Jerry Robinson (1. tammikuuta 1922 Trenton, New Jersey, Yhdysvallat – 7. joulukuuta 2011 New York, New York, Yhdysvallat) oli yhdysvaltalainen sarjakuvataiteilija, joka tuli tunnetuksi 1940-luvun "Batmanista". Hän oli erityisen merkittävä henkilö Jokerin luomisessa.


title: Jerry Robinson

text: Robinson toimi National Cartoonists Societyn puheenjohtajana vuosina 1967–1969. 89-vuotias Robinson menehtyi New Yorkissa 7. joulukuuta 2011.


title: Jean Ritchie

text: Jean Ruth Ritchie (8. joulukuuta 1922 Viper, Kentucky – 1. kesäkuuta 2015 Berea, Kentucky) oli yhdysvaltalainen laulaja ja Appalakkien dulcimerin soittaja. Hän oli eräs maansa kansanmusiikin keskeisistä nimistä.


title: Jean Ritchie

text: Ritchie syntyi Kentuckyssa köyhien vanhempiensa neljästätoista lapsesta nuorimpana. Paitsi esittäjänä, hän teki huomattavaa työtä kansanlaulujen kerääjänä ja tallettajana.


title: Jean Ritchie

text: Ritchien kymmenien levytysten joukossa ovat "Carols for All Seasons" (1959) ja "None But One" (1977).


title: KA-BAR

text: KA-BAR on yhdysvaltalaisen KA-BAR Knifes Inc. -yhtiön valmistama veitsimallisto.


title: KA-BAR

text: Tunnetuin KA-BAR -malli on toisen maailmansodan aikana Yhdysvaltain merijalkaväelle suunniteltu Bowie-veitsen mallinen taisteluveitsi.


title: Oog

text: Oog on kaupunki Somaliassa Soolin maakunnassa. Sen asukkaat ovat kaikki nomadeja ja saavat elantonsa karjankasvatuksesta. Alueella, joka on Oogin ympärillä noin 7 kilometrin säteellä, arvioidaan olevan asukkaita noin 19 180.


title: Wisil

text: Wisil on kaupunki Somaliassa Mudugin alueella. Se sijaitsee lännessä Hobyon kaupungista. Kaupungin asukasluku on 20 000 ja siellä on kaksi koulua.


title: Héctor Rossetto

text: Héctor Decio Rossetto (8. syyskuuta 1922 – 22. tammikuuta 2009) oli argentiinalainen shakinpelaaja. Hän sai kansainvälisen mestarin tittelin vuonna 1950 ja suurmestarin 1960.


title: Héctor Rossetto

text: Rossetto, viisinkertainen argentiinanmestari (1941, 1944, 1945, 1947, 1961, 1972), voitti "Mar de Plata" -turnaukset 1949 ja 1952. Hän kilpaili shakkiolympialaisissa kuudesti vuosien 1950 ja 1972 välillä, voittaen ne vuonna 1952.


title: Héctor Rossetto

text: Rossetto syntyi Bahía Blancassa. Hän kuuluu Miguel Najdorfin ohella maansa tunnetuimpiin lajin taitajiin.


title: Anatoli Kurkisen sota

text: Anatoli Kurkisen sota on Niilo Lauttamuksen kirjoittama sotaromaani. Se kertoo inkeriläissyntyisestä Anatoli Kurkisesta, joka puna-armeijassa palvellessaan jää suomalaisten vangiksi Ensossa ja joutuu muun muassa tulkin tehtäviin.


title: Viikinkidivisioona

text: Viikinkidivisioona on Niilo Lauttamuksen kirjoittama sotaromaani, joka kertoo suomalaista SS-miehistä toisessa maailmansodassa. Kirjassa kerrotaan Jaakko Rautakorvesta sekä hänen tovereistaan ensin koulutuksessa, sittea itärintamalla sotilaspalveluksessa.


title: Hävittäjä-ässä (romaani)

text: Hävittäjä-ässä on Niilo Lauttamuksen kirjoittama sotaromaani vuodelta 1975.


title: Hävittäjä-ässä (romaani)

text: Pääosiltaan talvi- ja jatkosotien aikaan sijoittuvan romaanin päähenkilö on hävittäjälentäjä "Toivo Kuikka", romaanin alussa arvoltaan kersantti, lopussa lentomestari. Romaanissa kuvataan ilmasodan tapahtumia yksittäisten taistelukohtausten ja sotilaskohtaloiden kautta. Lisäksi sen keskeisiä elementtejä ovat lentäjien aseveljeys ja muu sosiaalinen elämä. Tärkeä osa on päähenkilö Toivon ja pohjalaisen maanviljelijän tyttären "Maija Jurron" rakkaustarina. Tarinan edetessä Toivo Kuikka kehittyy lentäjänä ja saa yhä tehokkaampia koneita. Ensimmäiseksi hän lentää koulutuslentoja nimeämättömillä harjoituskoneilla, talvisodassa Fokker D.XXI:llä ja jatkosodassa Brewsterillä ja lopulta Me 109:llä.


title: Hävittäjä-ässä (romaani)

text: Ilmataisteluiden ja -voittojen myötä hänen henkiset paineensa kuitenkin kasvavat. Niitä lievittää väliaikaisesti sosiaalinen hyväksyntä, jota hän saavuttaa Maijan vanhempien silmissä ja joka tekee mahdolliseksi avioliiton Maijan kanssa. Toivo on kasvanut huutolaisena. Huutolaislapsuuden tuottama sosiaalinen jännite nousee esiin hänen suhteessaan Maijan vanhempiin ja kilpakosijaan.


title: Sallasta itään

text: Vänrikki Virtasen sissikomppania on lepäämässä syksyllä 1943, kun se hälytetään äkkiä varastoja räjäyttäneen vihollisjoukon kimppuun. Pian komppania joutuu väijytykseen ja vääpeli Jussi Kesti huomaa makaavansa vaikeasti päähänsä haavoittuneena suolla kaukana komppaniastaan.


title: Kuoleman suo

text: Kuoleman suo on Reino Lehväslaihon kirjoittama sotaromaani.


title: Jauhokoisa

text: Jauhokoisa ("Ephestia kuehniella", syn. "Anagasta kuehniella") on koisien heimoon kuuluva pikkuperhonen. Se on yleinen viljatuotteita turmeleva tuhohyönteinen. Jauhokoisa lentää öisin ja päivisin se istuu hämärissä ja varjoisissa paikoissa seinillä ja katoissa siivet suljettuina.


title: Jauhokoisa

text: Aikuinen jauhokoisa on vaaleanharmaa, tummemman harmaiden juovien kuvioima. Vartalo on noin 12 mm pitkä, siipien kärkiväli 16-20 mm. Toukka kasvaa 2 cm pitkäksi, se on harvakarvainen ja väriltään muuten melkein valkea, mutta pää on musta. Toukka syö jauhoja ja erittää hämähäkin seittiä muistuttavaa rihmaa, joka aiheuttaa jauhojen paakkuuntumista. Aikuinen perhonen ei syö mitään.


title: Jauhokoisa

text: Jauhokoisan toukat muistuttavat intianjauhokoisan toukkia; aikuinen on eri värinen.


title: Poventsan korpit

text: Syksyllä 1943 sissikomppania saa tehtäväkseen räjäyttää huoltotukihdon Vienanmeren kanavalla. Venäläiset tekevät kuitenkin vastaiskun jo operaation alussa.


title: Adrienne King

text: Adrienne King (s. 4. helmikuuta 1960) on yhdysvaltalainen näyttelijä, joka tunnetaan pääroolistaan kauhuelokuvassa "Perjantai 13." vuodelta 1980.


title: Adrienne King

text: King syntyi ja kasvoi Long Islandin Oyster Bayssa Yhdysvalloissa. Hän esiintyi nuoruudessaan useissa mainoksissa ja yritti saada kuuluisuutta aloittaakseen elokuvauran. Hän osallistui "Perjantai 13." -elokuvan koe-esiintymiseen ja pääsi pääosaan näyttelemään Alicea. Elokuvasta tuli menestys, ja King joutui erään pakkomielteisen ihailijan vainoamaksi. Kun vainoaja saatiin kiinni, King vetäytyi julkisuudesta, mutta vieraili kuitenkin elokuvan ensimmäisessä jatko-osassa. Hän myös oli taustatanssijana elokuvassa "Saturday Night Fever – lauantai-illan huumaa", mutta mainintaa ei ole lopputeksteissä.


title: The Singles Collection (The Kinksin albumi)

text: The Singles Collection on brittiläisen The Kinks -yhtyeen vuonna 1997 julkaistu kokoelma-albumi, joka sisältää singlenä julkaistuja kappaleita vuosilta 1964–1970.


title: Rob Schneider

text: Robert Michael ”Rob” Schneider (s. 31. lokakuuta 1963) on yhdysvaltalainen näyttelijä, koomikko, käsikirjoittaja ja ohjaaja. Hän tuli alun perin tunnetuksi "Saturday Night Live" -ohjelmasta ja on sittemmin esiintynyt muiden muassa elokuvissa "Deuce Bigalow – 10 dollarin gigolo" (1999), "Elukka" (2001) ja "The Hot Chick" (2002). Elokuvassa "Aina eka kerta" (2004) Schneider esittää Henry Rothin (Adam Sandler) ystävää.


title: Rob Schneider

text: Schneider syntyi San Franciscossa, Kaliforniassa, ja valmistui Terra Nova High Schoolista vuonna 1982. Hänellä on filippiiniläisiä sukujuuria.


title: Rob Schneider

text: Schneiderilla oli vuonna 2006 vähemmän mairitteleva kunnia voittaa huonoimman miespääosan Razzie elokuvasta "Deuce Bigalow: Koko Euroopan gigolo" (2005). Hänen ohjaajandebyyttinsä oli elokuvassa "Big Stan" vuonna 2008.


title: Luke Greenfield

text: Luke Greenfield (s. 5. helmikuuta 1972) on yhdysvaltalainen elokuvaohjaaja. Hänen ohjaamiaan elokuvia ovat "Elukka" (2001), "Unelmien naapuri" (2004), "Rakkaus lainassa" (2011) ja "Valekytät" (2014). Hän syntyi Manhassetissa, New Yorkin osavaltiossa, ja valmistui Staples High Schoolista Connecticutin Westportissa 1990.


title: Powerpuff Girls – elokuva

text: Powerpuff Girls – elokuva ("The Powerpuff Girls Movie") on vuonna 2002 ensi-iltansa saanut yhdysvaltalainen animaatioelokuva, joka perustuu samannimiseen animaatiosarjaan Tehotytöt. Elokuvan ohjasi sarjan luonut Craig McCracken, joka vastasi myös elokuvan käsikirjoituksesta ja tuottamisesta. Pääosassa ääninäyttelivät sarjasta tutut Cathy Cavadini, Tara Strong ja Elizabeth Daily.


title: Powerpuff Girls – elokuva

text: Townsvillessä vallitsee kaaos, kun rikolliset päivittäin pitävät poliiseja ylityöllistettynä. Professori Utonium palaa kotiinsa, jossa hän yrittää luoda täydelliset pikkutytöt käyttäen aineina sokeria, kanelia ja suloisia asioita. Koe menee kuitenkin pieleen, kun hänen pahankurinen simpanssinsa Jojo tönäisee Professoria, joka puolestaan läikyttää vahingossa kemikaali X:ää keitoksensa sekaan. Tämän myötä aiheutuu suuri räjähdys, jonka myötä aivan räjähdyksen lähellä ollut Jojo kokee mutaation ja katoaa laboratoriosta, mutta Professori selviää onnettomuudesta paremmalla tuurilla.


title: Powerpuff Girls – elokuva

text: Räjähdyksen jälkeen professori Utonium herää tajuihinsa ja löytää kolme pientä tyttöä esittelemässä kukin itseään luojalleen. Utonium antaa samalla tytöille nimet, joista ensimmäisenä hän nimeää kolmikosta ensimmäisenä professorille puhuneen ja kohteliaan tytön Papuksi. Toisena professori nimeää kikattelevan tytön Pipaksi ja viimeiseksi tummahiuksisen tytön Poppanaksi. Pian Professori Utonium huomaa tytöillä olevan supervoimia, kuten supernopeus ja kyky lentää, kun hän kompastuu kotonaan rappusissa ja tytöt syöksyvät pelastamaan hänet.


title: Powerpuff Girls – elokuva

text: Seuraavana aamuna Utonium vie tyttönsä lastentarhaan ja tarkoituksenaan hakea heidän myöhemmin iltapäivällä. Kun tytöt oppivat uuden leikin nimeltä hippa he menevät leikin kanssa liiallisuuksiin ja käyttävät supervoimiaan. Tytöt lentävät pitkin kaupunkia tuhoten samalla useita rakennuksia, samalla kun heidän isänsä Utonium jahtaa tyttöjä pitkin kaupunkia autollaan. Saatuaan heidät kiinni Utonium vie tytöt kotiinsa ja kieltää heitä käyttämästä supervoimiaan julkisesti turvallisuuden vuoksi. Tytöt ymmärtävät Utoniumin selitykset, mutta heillä ei ole aavistustakaan mitä heidän tuhojen jälkiseurauksista syntyy.


title: Powerpuff Girls – elokuva

text: Seuraavana päivänä Papua, Pipaa ja Poppanaa kohdellaan hylkiöinä, kun taas Pormestari ja hänen vartijansa vievät Professori Utoniumin vankilaan. Tytöt odottavat isäänsä koulun päätyttyä, mutta kun häntä ei missään tytöt olettavat hänen suuttuneen heille ja yrittävät löytää kävellen tiensä kotiin. Kotimatkallaan tytöt näkevät televisiosta, kuinka muun muassa Pormestari syyttää heitä suolakurkkujen tuhoajiksi. Pian tytöt huomaavat, että kotiin pääsy on mahdotonta, jonka myötä he hakeutuvat kujalla olevien pahvilaatioiden suojaan vesisateelta. Yhtäkkiä heidän kimppuunsa hyökkää Kalmankopla, mutta tyttöjen pelastajaksi saapuu Jojo, joka on nyt älykäs apina. Jojo kuitenkin pelastamisen päätteeksi manipuloi tyttöjä pitämällä heille puheen siitä, kuinka ihmiset paheksuvat häntä. Tämän myötä tytöt tarjoavat apuaan Jojolle, joka myös hyväksyy tarjouksen. Yhdessä he rakentavat kaupungin keskellä sijaitsevan tulivuoren huipulle uuden rakennuksen Jojolle. Palkkioksi Jojo vie tytöt eläintarhaan, jossa hän kamerallaan ampuu pieniä teleportaalisia laitteita useisiin apinoihin ja gorilloihin. Palkkion jälkeen tytöt pääsevät vihdoin kotiin samalla Utonium heitetään etuovelta sisälle ja hän valittaa pidätyksestään, oikeudenkäynnistä ja muista hankaluuksista.


title: Powerpuff Girls – elokuva

text: Samana yönä Jojo käynnistää teleportaalilaitteensa, jonka hän kiinnitti eläintarhassa oleviin apinoihin. Apinat toisensa jälkeen siirtyvät Jojon uuteen kotiin, jossa hän käyttää kemikaali X:ää muuttaakseen heidät älykkäiksi apinoiksi, kuten hän itse.


title: Powerpuff Girls – elokuva

text: Seuraavana päivänä tytöt uskovat ihmisten hyväksyvän heidät ja matkaavat isänsä kanssa kaupungintalolle. Samaan aikaan Jojo hyökkää apina-armeijansa kanssa kaupunkiin. Nyt itseään kutsuva Mojo Jojo julistaa Papun, Pipan ja Poppanan auttaneen häntä suunnitelmassaan. Tytöt puolestaan yrittävät uskotella isälleen, että heitä huijattiin, mutta hän ei usko tyttöjään. Tämän myötä he katoavat avaruuteen. Sillä välin Mojo Jojo julistaa apinoiden tulevan hallitsemaan maailmaa. Kaikki kemikaalin vaikutuksesta älykkääksi muuttuneet apinat haluavat olla tulevia johtajia pian apinoiden hallitsemalla planeetalla. Mojo Jojo menettääkin hallintansa armeijaansa ja turhautuneena hän päättää siepata Professori Utoniumin.


title: Powerpuff Girls – elokuva

text: Avaruudessa tytöt matkaavat asteroidilla pois maapallon läheisyydestä, mutta kun he kuulevat professori Utoniumin ja asukkaiden huutoa Townsvillestä, tytöt lentävät takaisin maapallolle. He joutuvat taistelemaan apinoita vastaan pelastaakseen Utoniumin ja kaupungin. Lopulta tytöt joutuvat taistelemaan Mojo Jojoa vastaan, joka on imeyttänyt itseensä kemikaali X:ää suuren määrän, jonka myötä hän kasvaa jättiläiseksi. Taistelun aikana Mojo Jojo kaappaa tytöt suureen käteensä ja kiipeää pilvenpiirtäjään, jossa hän yrittää saada tytöt liittolaisikseen. Tytöt kuitenkin kieltäytyvät liittymästä Mojon liittolaiksiksi, onnistuvat vapauttamaan itsensä Mojon puristuksesta ja työntävät hänet alas pilvenpiirtäjästä.


title: Powerpuff Girls – elokuva

text:
Mojo Jojo on pudota suoraan Utoniumin päälle, mutta tytöt ennättävät työntämään professorin alta pois, jonka seurauksena kemikaali X:n vasta-aine leviää tielle. Mojo Jojo putoaa juuri vasta-aineen päälle ja kutistuu takaisin normaaliin kokoonsa, jonka jälkeen hänet pidätetään. Tytöt päättävät myös käyttää jäljelle jäänyttä vasta-ainetta poistaakseen supervoimansa, jotta kaupunki pitäisi heistä heidän ollessa tavallisia tyttöjä. Townsvillen asukkaat kuitenkin protestoivat ja Pormestari pyytää anteeksi koko kaupungin puolesta heidän väärinymmärrystään, samalla pyytäen tyttöjä olemaan heidän paikalliset supersankarittarensa. Tytöt ottavat iloiten tarjouksen vastaan, jonka jälkeen heistä tulee kaupungin viralliset supersankarittaret. Lopuksi kertoja antaa kolmikolle nimeksi Tehotytöt.
Listassa näkyy vain osa hahmoista


title: João Pinto

text: João Manuel Vieira Pinto (s. 19. elokuuta 1971 Porto, Portugali) on portugalilainen entinen jalkapalloilija.


title: João Pinto

text: Pinto oli yksi Portugalin "kultaisen sukupolven" tähdistä. Pelipaikaltaan hän oli hyökkääjä.


title: João Pinto

text: Pinto edusti vuosina 1988–1990 ja 1991–2008 kotimaassaan Boavistaa, Benficaa, Sportingia ja Bragaa. Kotimaansa ulkopuolella hän edusti espanjalaista Atlético Madridia vuosina 1990–1991. Pinto saavutti urallaan kaksi Portugalin-mestaruutta ja neljä Portugalin cupin voittoa.


title: João Pinto

text: Portugalin maajoukkueessa Pinto pelasi vuosina 1991–2002 81 ottelua ja teki niissä 23 maalia. Hän edusti Portugalia EM-kilpailuissa vuosina 1996 ja 2000 sekä MM-kilpailuissa vuonna 2002. Pinto oli myös voittamassa nuorten maailmanmestaruutta Portugalin riveissä vuosina 1989 ja 1991.


title: Les Crasheurs De Feu

text: Les Crasheurs De Feu kertoo saksalaisesta industrial metal -yhtye Rammsteinista. Kirjassa on paljon haastatteluja ja kuvia Rammsteinista. Kuvat ovat mustavalkoiset ja kirja on ranskankielinen.


title: Messer

text: Messer on saksalaisen industrial metal -yhtye Rammsteinin laulajan Till Lindemannin runokokoelma. Kirjasta löytyy myös paljon kuvia Tillistä. Kirja on saksankielinen.


title: Tourbook Germany 2001

text: Tourbook Germany 2001 on saksalaisen industrial metal -yhtye Rammsteinin kiertuekuvakirja. Kuvat ovat Mutter-kiertueelta. Kirjaa on saatavana ainoastaan Rammstein Shopista.


title: Ursprung Punkszene

text: Ursprung Punkszene (Punkin alkuperä) on kirja, joka kertoo saksalaisista punkkia soittavista yhtyeistä. Mukana ovat muun muassa Rammstein, Feeling B, Firs Arch, Die Firma ja Freygan. Kirja on saksankielinen.


title: Mix Mir Einen Drink

text: Mix Mir Einen Drink on kirja, joka kertoo jo lopettaneesta saksalaisesta punkkia soittavasta yhtyeestä Feeling B:stä. Kirjassa kerrotaan mm. yhtyeen jäsenistä Christian Lorenzista ja Paul Landersista, jotka soittavat saksalaisessa industrial metal -yhtye Rammsteinissa. Kirja on saksankielinen.


title: The Powerpuff Girls: Mojo’s Pet Project

text: The Powerpuff Girls: Mojo’s Pet Project on Tehotytöt-animaatiosarjaan perustuva videopeli. Peli keskittyy nimensä mukaan Tehotyttöjen tehävään pysäyttää Mojo Jojo ja hänen juonensa. Pelin kehitti Intelligent Games vuonna 2001 ja se on saatavilla vain PC:lle.


title: Rammsteinbook

text: Rammsteinbook kertoo nimensä mukaisesti saksalaisesta industrial metal -yhtye Rammsteinista. Kirjassa on paljon kuvia, sanoituksia ja tietoa Rammsteinin jäsenistä. Kirja on saksan- ja englanninkielinen.


title: Letzte Ausfahrt: Germania

text: Letzte Ausfahrt: Germania on kirja Saksan metalliyhtyeistä. Kirjassa kerrotaan yhtyeistä kuten Rammstein, Die Toten Hosen, Böhse Onkelz, Forthcoming Fire, Joachim Witt, Die Allergie ja Das Ich. Kirja on saksankielinen.


title: Liederbuch (Rammstein)

text: Liederbuch on saksalaisen industrial metal -yhtye Rammsteinin nuottikirja. Kirjassa on nuotit ja tabulatuurit kitaralle ja kosketinsoittimille.


title: Jyväskylän seudun Jaguaarit

text: Jyväskylän seudun Jaguaarit (ent. Jyväskylä Jaguaarit) on amerikkalaisen jalkapallon erikoisseura. Seuran edustusjoukkue pelaa II-divisioonassa. Lisäksi seuralla on juniorijoukkueet useissa ikäryhmissä.


title: Jyväskylän seudun Jaguaarit

text: Kaudella 2007 edustusjoukkue saavutti seurahistorian ensimmäisen SM-mitalin sijoittumalla kolmanneksi. Vuotta aikaisemmin seura juhli I-divisioonan voittoa ja Vaahteraliigaan nousua. Joukkue on pelannut vaahteraliigassa vuosina 2000-2005 sekä 2007-eteenpäin. Naisissa Jaguaarit on juhlinut myös Suomen mestaruutta vuonna 2000.


title: Jyväskylän seudun Jaguaarit

text:
Edustusjoukkue
A-Juniorit
B-Juniorit


title: Jyväskylän seudun Jaguaarit

text:
C-Juniorit
D-JunioritJyväskylä Pirates on Jyväskylän seudun Jaguaarien kehitysjoukkue. Joukkue on pelannut II-divisioonaa vuosina 2010–2012, sekä nimellä Päijänne Pirates vuosina 2003–2005. Kehitysjoukkue tehnee paluun kaudella 2017.


title: PKV-lääkkeet

text: PKV-lääke, lyhenne sanoista pääasiassa keskushermostoon vaikuttava, on lääkevalmiste, joka on:


title: PKV-lääkkeet

text: PKV-lääkkeet on määritelty myös Lääketietokeskus Oy:n julkaisemassa Pharmaca Fennicassa. PKV-t on pääasiassa keskushermostoon vaikuttava lääke (PKV) (t=tavallinen), jota saa alkuperäisellä tai henkilökohtaisesti uusitulla lääkemääräyksellä (ei puhelinuusintoja). Puhelimitse uusitulla tai määrätyllä reseptillä voidaan toimittaa kyseistä lääkettä vain pienin myynnissä oleva pakkauskoko. PKV-a on pääasiassa keskushermostoon vaikuttava lääke (PKV); a = alkuperäisen reseptin vaativa, ja vain alkuperäisellä, erillisellä lääkemääräyksellä määrättävissä oleva PKV-lääke.


title: PKV-lääkkeet

text: Autonajokykyä mahdollisesti heikentäviä lääkkeiden pakkauksissa on punainen varoituskolmio. Näistä lääkkeistä puhutaan yleensä kolmiolääkkeinä. Kolmio ei kuitenkaan merkitse sitä, että lääke aina heikentää olennaisesti liikenteessä vaadittavia taitoja, vaan lääke voi oikein käytettynä myös parantaa sitä käyttävän henkilön ajokykyä. Vaikutus saattaa olla muun muassa unettava, aiheuttaa koordinaation ja arviointikyvyn heikkenemistä, tokkuraisuutta ja sekavuutta sekä haitata autolla ajoa tai ylipäätään koneiden käyttöä ja tarkkuutta vaativien toimien suorittamista. Lääkettä käyttävän kuljettajan omalla vastuulla on arvioida ajokuntoaan. Jos onnettomuustilanteessa todetaan, että lääkkeen käyttö on alentanut ajokykyä, on kyseessä rattijuopumus.


title: PKV-lääkkeet

text: Vuonna 2007 vain viisi Euroopan Unionin maata, Alankomaat, Ranska, Slovakia, Suomi ja Tanska, käyttää lääkepakkauksissa kuvasymboleita, jotka kertovat potilaille mahdollisista haittavaikutuksista ajokykyyn.


title: PKV-lääkkeet

text: Punaisella varoituskolmiolla merkittyjä keskushermostoon vaikuttavia lääkkeitä ovat esimerkiksi unilääkkeet, rauhoittavat lääkkeet, monet psyykenlääkkeet, voimakkaat opioidipohjaiset kipulääkkeet, eräät antihistamiinit sekä eräät yskänlääkkeet. Näiden lisäksi kolmiolääkkeitä ovat kaikki ne PKV-lääkkeet, jotka lain mukaan ovat varsinaisia huumausaineita. Näistä esimerkkinä opioidikipulääke OxyContin, jonka vaikuttava aine oksikodoni luokitellaan huumausaineeksi. Näiden asianmukaista lääkinnällistä käyttöä ei kuitenkaan lasketa huumausainerikokseksi. Huumausaineina pidetään huumausainelain 3 §:n mukaan vuoden 1961 huumausaineyleis-sopimuksessa sekä vuoden 1971 psykotrooppisia aineita koskevassa yleissopimuksessa tarkoitettuja aineita ja valmisteita sekä joitain muita aineita ja kasveja siten kuin valtioneuvoston asetuksessa huumausaineina pidettävistä aineista, valmisteista ja kasveista (543/2008) tarkemmin määrätään.


title: PKV-lääkkeet

text: Suomessa suurin osa PKV-lääkkeistä ovat reseptilääkkeitä. Kuitenkin markkinoilla on muutamia reseptivapaita PKV-lääkkeitä, kuten esimerkiksi rohtovirmajuuresta valmistetut puristeet, ja matkapahoinvoinnin ehkäisyyn ja lievittämiseen tarkoitetut meklotsiini- ja syklitsiinivalmisteet. Lisäksi eräät reseptivapaat yskänlääkkeet ovat PKV-lääkkeitä, osa niiden suuren alkoholipitoisuuden (etyylialkoholi) vuoksi. Tästä esimerkkinä Mucovin-mikstuura, jossa ei ole muita varsinaisesti päihdyttäviä aineita alkoholin lisäksi. Lisäksi reseptivapaita kodeiinia sisältäviä Suomen markkinoilla olevia yskänlääkeitä ovat esimerkiksi Katapekt-mikstuura ja Yliopiston Apteekin markkinoima Professorin yskänlääke.


title: PKV-lääkkeet

text:
Sana ”kolmiolääke” tunnetaan myös yleisenä terminä päihdyttävistä lääkkeistä, joita saatetaan ottaa joko sellaisenaan tai alkoholin kanssa sekaisin. Tässä tapauksessa on kysymys sekakäytöstä. Tunnettuja väärinkäytettyjä kolmiolääkkeitä ovat esimerkiksi bentsodiatsepiinit ja opiaatit. Ne voivat aiheuttaa voimakkaan fyysisen ja psyykkisen riippuvuuden ja riippuvuusriski kasvaa käytettäessä lääkettä pitkään. PKV-lääkkeiden väärinkäyttö ja yliannostus voi olla hengenvaarallinen. Tämä johtuu yleensä lääkkeiden keskushermostoa lamaavasta vaikutuksesta, ja yliannostus, erityisesti alkoholin kanssa otettuna, voi johtaa hengityslamaan ja kuolemaan. Alkoholin käyttöä PKV-lääkityksen aikana on syytä välttää tästä syystä, lisäksi alkoholi ja ko. lääkkeet voivat voimistaa toistensa vaikutusta huomattavasti. Myös kahden tai useamman PKV-lääkkeen käyttö yhtäaikaisesti voi aiheuttaa saman reaktion.
Vuonna 2009 Fimean vahvistamat, Suomessa "myyntiluvan omaavat" PKV-lääkkeissä käytettävät aineet, jotka luokitellaan huumausaineiksi.


title: Viipurin Suomalainen Kirjallisuusseura

text: Viipurin Suomalainen Kirjallisuusseura on Viipurissa vuonna 1845 perustettu kirjallisuusseura. Se on Suomen vanhimpia yhä toimivia seuroja. Nykyisin Helsingissä toimiva seura vaalii Viipurin kirjallista ja kulttuurista perintöä julkaisemalla uusinta Viipuria koskevaa tieteellistä tutkimusta sekä järjestämällä keskustelu- ja esitelmätilaisuuksia. Vuoteen 1859 saakka seura toimi nimellisesti Suomalaisen Kirjallisuuden Seuran alaosastona. Vuonna 1847 seura kustansi suomenkielisen aapisen. Vuonna 1850 julkaistu runokokoelma "Lauluja Suomen neitoisille" sisälsi mm. Antti Rädyn runoja. Vuodesta 1860 vuoteen 1893 seura ylläpiti alkeiskoulua Viipurissa. Toiminnan mahdollisti Adam Wilkeltä saatu testamenttilahjoitus. Vuodesta 1860 vuoteen 1863 seura julkaisi myös "Otawa" –nimistä lehteä. Vuonna 1908 seura pystytti Mikael Agricolan patsaan Viipuriin. Patsaan veisti Emil Wikström. Seuralla on myös noin 500 nimikettä käsittävä Viipuri-kirjasto, joka on saatu toimintansa lopettaneen Torkkelin killan lahjoituksena. Kirjastoa säilytetään tällä hetkellä Karjala-talossa Helsingissä.


title: Viipurin Suomalainen Kirjallisuusseura

text: Seuran Wiipuri-portaali www.wiipuri.fi kokoaa tietoja Viipurista ja Viipurin historiasta ja seuran Youtube-kanavan kautta julkaistaan mm. seuran järjestämien tutkimuspäivien luentoja.


title: Viipurin Suomalainen Kirjallisuusseura

text: Vuodesta 1976 seura on julkaissut kirjasarjaa "Viipurin Suomalaisen Kirjallisuusseuran toimitteita". Seuran puheenjohtajana toimii dosentti Pentti Paavolainen.


title: Paratiisikala

text: Paratiisikala ("Macropodus opercularis") on pieni värikäs aasialainen kala. Niitä on tuotu Eurooppaan akvaariokaloiksi jo 1800-luvulla yhtenä ensimmäisistä lajeista kultakalojen jälkeen.


title: Paratiisikala

text: Paratiisikala kasvaa noin 10 cm pitkäksi. Sen vartalo on punaisen ja sinisen kuviollinen. Värit muuttuvat kalan mielentilan mukaan tummemmiksi ja vaaleammiksi. Koiraan pyrstö ja evät ovat suuret liehukkeet, mutta eivät yhtä isot kuin taistelukalalla.


title: Paratiisikala

text:
Paratiisikala elää luonnossa Itä-Aasiassa Koreasta Pohjois-Vietnamiin, joissa, ojissa ja kastelukanavissa. Labyrinttielimensä avulla se pärjää vähähappisissakin lampareissa.
Paratiisikalat ovat melko aggressiivisia lajitovereitaan ja pienempiä kaloja kohtaan. Samassa akvaariossa ei voi yleensä pitää enempää kuin yhtä koirasta.


title: Paratiisikala

text: Kutuvalmis koiras rakentaa kuplapesän ja houkuttelee naaraan siihen. Kutemisen jälkeen koiras suojelee pesää poikasten kuoriutumiseen asti, ja hätistää naaraankin pois. Kotiakvaariossakin on melko helppoa saada kalat kutemaan, mutta poikasten kasvatus on haastavampaa, koska ne tarvitsevat hienojakoista ruokaa, mutta veden pitäisi silti pysyä hyvälaatuisena.


title: Paratiisikala

text:
Paratiisikala elää luonnossakin monenlaisissa vesissä, ja kestää monenlaisia lämpötiloja ja labyrinttielimensä takia vähähappisia olosuhteita. Aikuiset yksilöt pärjäävät lämpötiloissa 15-28 °C. Kalat innostuvat kutemaan veden lämmitessä yli 22 °C, mielellään lähelle 25 °C, kun taas poikasille sopii 20-24 °C.
Sopiva veden pH-arvo on 6–8, kovuus (dH) 5–19.


title: Paratiisikala

text: Luonnossa paratiisikalat syövät hyönteisiä, muita selkärangattomia, pikkukaloja ja niiden mätiä. Akvaariossa sille annetaan pakastettujen eläinten kuten surviaisentoukkien lisäksi hiutaleruokaa tai pieniä pellettejä.


title: Lippulehtikala

text: Lippulehtikala ("Pterophyllum altum") on eteläamerikkalainen kirjoahven, jota pidetään myös akvaarioissa pienikokoisemman sukulaisensa lehtikalan tavoin.


title: Lippulehtikala

text: Lippulehtikala on litteä ja korkea, muistuttaa muodoltaan syrjällään uivaa lehteä. Hopeansävyisellä pohjalla on kolme ruskeaa pystyraitaa ja punertavia juovamaisia kuvioita, jotka ulottuvat evään asti. Pitkät evät korostavat lehtimäisyyttä. Aikuisen kalan korkeus evineen voi olla luonnossa lähes puoli metriä. Laji risteytyy lehtikalan kanssa.


title: Lippulehtikala

text: Lippulehtikalat ovat kotoisin Orinoco- ja Rio Negro-jokien vesistöistä Venezuelan, Kolumbian ja Pohjois-Brasilian alueelta.


title: Lippulehtikala

text: Lippulehtikala voi olla aggressiivinen muita lajeja kohtaan. Se kutee tyypillisesi puunjuurelle tai muun kiinteän rakenteen päälle. Lippulehtikalapariskunta jää tämän jälkeen vartioimaan kutua ja ajaa tunkeilijat pois reviiriltään. Poikaset selviävät harvoin kotiakvaariossa.


title: Lippulehtikala

text: Lippulehtikalat suosivat vettä, jonka pH on 4.5–5.8, kovuus varsin pehmeä ja lämpötila 26–29 °C. Koska kala voi kasvaa korkeaksi, se tarvitsee ison akvaarion.


title: Seeprakirjoahven

text: Seeprakirjoahven ("Amatitlania nigrofasciata" vanh. "Cryptoheros nigrofasciatus" ja "Archocentrus nigrofasciatus") on keskiamerikkalainen kirjoahven. Se on kestävä ja lisääntyy helposti, joten siitä on tullut suosittu akvaariokala.


title: Seeprakirjoahven

text: Villeillä seeprakirjoahvenilla on aikuisena 8-10 mustaa pystyraitaa harmaalla pohjalla. Naaraalla raidat ovat selvemmät kuin harmaammalla koiraalla. Kalasta on jalostettu erilaisia värimuotoja. Kalat voivat kasvaa noin 12 cm pitkiksi. Koiraan otsaan tulee vanhemmiten kyhmy. Naaraan koiraasta selkeimmin erottava tuntomerkki on naaraan punertava kylki. Sen väri voimistuu kutuaikana ja siinä voi korostua erilaisissa valoissa ja kulmissa spektrin muitakin värejä. Naaras on huomattavasti pienempi vanhaa koirasta ja kutevilla parilla voi olla todella suuri kokoero. Kudun jälkeen koiras usein häätää naaraan ja jos naaras on nuori, kokematon ja pieni, sen kohtalona voi olla hengenmeno. Akvaariossa seeprakirjoahvenkoiras pariutuu hanakasti aikuiseksi kasvavan naaraspoikasen kanssa.


title: Seeprakirjoahven

text: Seeprakirjoahven on kotoisin Keski-Amerikan järvistä ja joista. Sitä tavataan kivipohjaisilta alueilta Tyyneenmereen laskevista vesistöistä El Salvadorin ja Guatemalan väliltä, Atlanttiin laskevista vesistöistä Hondurasista Guatemalaan. Niitä on istutettu moniin lämpimiin maihin, kuten Australiaan, Japaniin ja Meksikoon. Kaikki kaupoissa myytävät seeprakirjoahvenet ovat syntyneet vankeudessa.


title: Seeprakirjoahven

text: Seeprakirjoahven voi olla hyvinkin aggressiivinen sekä lajitovereitaan että muita lajeja kohtaan. Se kaivelee monien kirjoahventen tapaan kutuaikoina mielellään pohjasoraa. Pieneen tai pienehköön (alle 150 litraa) altaaseen ei kannata hankkia. Suuressakin altaassa reviirikäyttäytyminen on yleistä, mikä johtuu pääosin kutureviiristä. Kuteva pariskunta valitsee itselleen reviirin joita yhdessä vartioivat tiukasti. Ne munivat sinne 100-150 munaa. Kaikki alueelle osuvat kulkijat häädetään yhteistuumin armotta pois kudun hautumisen aikana. Tämä yhdessä usein tapahtuvan kutemisen kanssa asettaa kaloille hoitovaatimuksia joista altaan suuri koko on tärkeä.


title: Seeprakirjoahven

text: Seeprakirjoahventen kanssa pärjäävät sen itsensä kokoiset kalat, plekot, leväbarbi ja isot monnit. Myös karaistuneemmat tetrat isoina parvina panevat niille hanttiin. Kirjoahventen kaivelu tuhoaa monimuotoisen kasvitarhan mutta ruukkuihin istutetut vahvat kasvit kuten miekkakasvit voivat selvitä.


title: Seeprakirjoahven

text: Alle 1000 litran akvaarioon mahtuu yksi seeprakirjoahvenpari. Seeprakirjoahven lisääntyy kotiakvaariossakin melko helposti muihin kirjoahveniin verrattuna, poikasia jää henkiin vaihtelevasti. Varjopuoli seeprakirjoahven harrastuksen yllä pysyy osin syyttä sen aggressiivisuuden nimessä.


title: Seeprakirjoahven

text: Seeprakirjoahven on mainettaan parempi ja upea laji kirjoahventen joukossa. Seeprat ottavat kieltämättä altaan haltuunsa, mutta hyväksyvät hiljalleen ja tottuvat sen elämään ja eläjiin. Ennemminkin on ongelma totuttaa ne uusiin asukkaisiin kuin varjella akvaarion muita asukkaita altaassa.


title: Seeprakirjoahven

text: Seeprakirjoahventen poikasista on ylitarjontaa, joten lisääntymisestä voi tulla riesa. Ahkeran kutijan on annettava kutea, viettiä ei voi estää. Ahvenet kosivat ja kutevat, vartioivat ja allas on varpaillaan. Kudulle ei kannata tehdä mitään, jos kudun imuroi pois ahvenet kutevat heti uudestaan, naaraalla on mätiä ja koiraalla maitia. Mutta noin 4 päivän kuluttua kudusta koiraan ja naaraan hormonit hellittävät ja ne alkavat valmistautua uuteen elämänvaiheeseen. Kutu on muuttunut alkioiksi mutta ei ole kuoriutunut, ja sen voi poistaa akvaariosta ja tuhota kiehuvalla vedellä. Näin rauha säilyy altaassa kunnes on seuraavan kudun aika.


title: Seeprakirjoahven

text: Seeprakirjoahven syö luonnossa matoja, äyriäisiä, hyönteisiä, pikkukaloja ja kasvisainesta. Akvaariossa se syö ahnaasti kaikenlaista ruokaa.


title: Sinikirjoahven

text: Sinikirjoahven ("Andinoacara pulcher" vanh. "Cychlasoma pulchrum") on akvaariokalana suosittu keskiamerikkalainen kirjoahven.


title: Sinikirjoahven

text:
Sinikirjoahven on tummemman ja vaaleamman sinisen pystyraitainen. Se voi kasvaa 16 cm pitkäksi. Kaloilla ei juuri ole ulkoisia sukupuolieroja, mutta yleensä uros on kookkaampi. Koko ei kuitenkaan ole luotettava tekijä sukupuolen määrittelyssä, koska poikueen yksilölliset kokoerot voivat olla hyvinkin suuria. Sen lisäksi pienissä akvaarioissa kalat eivät yleensä kasva hakuteoksissa ilmoitettuihin mittoihin.
Sinikirjoahvenen normaali väritys on tasainen haalean ruskea sinisillä täplillä. Kuvan kala on kutuväreissä, jolloin tummat pystyraidat tulevat näkyviin ja värit muutenkin voimistuvat ja syvenevät. Myös reviiritaisteluiden yhteydessä tai muuten kalojen uhitellessa toisilleen värit voimistuvat.


title: Sinikirjoahven

text: Sinikirjoahven on kotoisin Keski- ja Etelä-Amerikasta: Trinidadista ja Venezuelasta.


title: Sinikirjoahven

text: Sinikirjoahven on sävyisämpi kuin moni muu kirjoahvenlaji, mutta sekin saattaa kiusata pienempiä kaloja samassa akvaariossa,varsinkin jos allas on pieni tai tiheästi asutettu. Se kaivelee pohjaa, joten kasvit pitää istuttaa ruukkuihin. Suuremmissa akvaarioissa kasvit yleensä saavat olla rauhassa kun isohkoksi kasvavat kalat eivät stressaannu samalla tavalla kuin pienemmissä altaissa. Myös kasvien istuttaminen tasaiseksi kasvustoksi saattaa auttaa. Yksittäiset kasvit aukealla alueella usein joutuvat kiskomisen kohteiksi. Pohja-aineksen kaivaminen on osa kuturiittejä. Muutoin pohjat saa olla rauhassa.


title: Sinikirjoahven

text: Kala kutee kotiakvaariossa helpohkosti ilman toimenpiteitäkin. Kutu innon laukaisemiseen voi riittää vedenvaihto,allaslämmön nostaminen parilla asteella,kevätauringon valaisema allas ja pidentynyt päivä tai parantunut ruokavalio.


title: Sinikirjoahven

text: Mäti lasketaan kiinteälle alustalle yleensä kivelle, harvemmin lasiin tai kasvin lehdelle. Molemmat vanhemmat osallistuu vaihtelevalla tunnollisuudella poikasten hoitoon. Naaras vahtii munia ja poikasia uros reviiriä. Uroksella voi olla myös useampia naaraita samaan aikaan jolloin poikasten hoito ja tunnollisuus voi kärsiä.


title: Sinikirjoahven

text: Kutu alkaa väristä viimeistään kolmantena päivänä, jolloin emo siirtää ne kaivettuun poikaskuoppaan. Noin viikon kuluttua poikaset lähtevät uimaan. Seura-akvaariossa poikaset joutuvat helposti muiden asukkaiden ruuaksi joten kasvatus olisi parasta suorittaa erillisessä altaassa. Toisinaan myös kokemattomat vanhemmat voivat syödä kudun ja parin epäonnistumisen jälkeen voi olla parasta vaihtaa kutuparia.


title: Sinikirjoahven

text:
Sinikirjoahven on kotoisin pehmeästä jokivedestä. Sopiva pH on 6,5–7,5 ja lämpötila 19–24 °C.
Sinikirjoahven on varsin kaikkiruokainen, miltei kaikki jääkaapista löytyvät ruoka-ainekset sopivasti paloiteltuna tuntuvat kelpaavan. Tosin vedenlaatukysymysten ja rasvoittumisvaivojen vuoksi ruokavalio olisi hyvä pitää kaloille luonnollisesti kuuluville aineksille. Sinikirjoahven syö mielellään kuivaruokaa, mutta tuoreet tai pakastetut vihannekset lisäravintona ovat hyväksi. Kirjoahvenille kehitetty Räkmix on erityisen hyvä perusruoka myös sinikirjoahvenille. Myös simpukat, katkaravut ja mäti on kaloille mieluisaa purtavaa. Verimadot on herkkua, jolla voi myös kutuintoa herkistää.


title: Saumakirjoahven

text: Saumakirjoahven ("Aequidens rivulatus") on etelä- ja keskiamerikkalainen kirjoahvenlaji, jota pidetään myös akvaariokalana. Sen englanninkielinen nimi ”green terror” kertoo lajin aggressiivisuudesta.


title: Saumakirjoahven

text: Saumakirjoahven on isopäinen, harteikkaan oloinen kala, joka voi kasvaa 20 cm pitkäksi. Väriltään se on aikuisena vihertävän ruskea, evissä näkyy hohtavia sinisen, vihreän ja oranssin sävyjä. Kyljessä on tumma, sormenjäljen muotoinen läikkä. Koiraalle kehittyy vanhemmiten otsakyhmy. Evän kärkien perusteella voidaan erotella kullan ja hopean sävyiset värimuodot. Nuoret yksilöt ovat ruskeampia, niiden kyljissä on sininen häivähdys, ja niitä on joskus akvaariokaupassa myyty sinikirjoahvenina.


title: Saumakirjoahven

text: Saumakirjoahven on kotoisin Keski- ja Etelä-Amerikan Tyyneenmereen laskevista joista Perun Tumbes-joen ja Ecuadorin Esmeraldas-joen väliltä.


title: Saumakirjoahven

text: Kalojen aggressiivisuus vaihtelee yksilöstä toiseen. Pienten kalojen seurassa saumakirjoahven on riski, ja kutuhalujen lisääntyessä se on erittäin reviiritietoinen.


title: Saumakirjoahven

text: Sopiva lämpötila on 24–26 °C. Iso kala syö ja ulostaa paljon, joten veden laatua pitää seurata. Sopivaa ruokaa ovat lihapitoiset sekoitteet ja pakastetut pikkueläimet kuten surviaisentoukat.


title: Georginio Wijnaldum

text: Georginio Gregion Emile Wijnaldum ([ʒɔrˈʒiɲoː ʋɛi̯ˈnɑɫdʏm], s. 11. marraskuuta 1990 Rotterdam, Etelä-Hollannin provinssi, Alankomaat) on Alankomaalainen jalkapalloilija, joka on pelipaikaltaan keskikenttäpelaaja. Hän edustaa Englannin valioliigassa. pelaavaa Liverpoolia. Hänen sukujuuret ovat Surinamessa.


title: Georginio Wijnaldum

text: Juniorina Wijnaldum edusti Spartaa ja Feyenoordia. Feyenoordin edustusjoukkueessa hän teki ensiesiintymisensä vuonna 2007. Wijnaldum allekirjoitti 6. maaliskuuta 2009 kesään 2012 ulottuvan sopimuksen. Kesällä 2011 hän siirtyi kuitenkin viiden miljoonan punnan siirtosummalla PSV Eindhoveniin. Hän voitti Alankomaiden-mestaruuden ja hänet valittiin Eredivisien parhaaksi pelaajaksi kaudella 2014–2015.


title: Georginio Wijnaldum

text: Wijnaldum siirtyi kesällä 2015 Englannin Valioliigan Newcastleen 20 miljoonan euron siirtosummalla. Vuotta myöhemmin hän siirtyi Liverpooliin 30 miljoonalla eurolla.


title: Georginio Wijnaldum

text: Wijnaldum pelasi Alankomaiden alle 17-, 19- ja 21- vuotiaiden maajoukkueissa. Hän pelasi kolme ottelua alle 21-vuotiaiden EM-kilpailuissa 2013, joissa Alankomaat eteni välieriin. Ensimmäisen A-maaottelunsa hän pelasi EM-karsintaottelussa San Marinoa vastaan syyskuussa 2011. Hän tuli 86. minuutilla vaihdosta kentälle ja teki neljä minuuttia myöhemmin Alankomaiden viimeisen maalin 11–0-voitossa.


title: Georginio Wijnaldum

text: Wijnaldum pelasi Alankomaiden kaikissa otteluissa MM-kilpailuissa 2014. Kahdessa ensimmäisessä ottelussa hän tuli vaihdosta kentälle, loput viisi ottelua hän pelasi kokonaisuudessaan. Hän teki Alankomaiden viimeisen, 3–0-maalin pronssiottelussa Brasiliaa vastaan.


title: Bakool

text: Bakool on Somalian alue, jonka pääkaupunki on Xuddur. Bakoolissa suurin klaani on Rahanweyn. Alue sijaitsee Etiopian vastaisella rajalla, ja sen pinta-ala on 26 962 neliökilometriä. Vuonna 2008 asukkaita arvioitiin olevan noin 351 000.


title: Bay

text: Bay on Somalian alue, jonka pääkaupunki on Baidoa. Bayssa suurin klaani on rahanwein, myös hawiyeen kuuluu alueen asukkaita. Alueen pinta-ala on 35 156 neliökilometriä. Vuonna 2008 asukkaita arvioitiin olevan vähän yli miljoona.


title: Bay

text: Vuosina 1991-1993 aluetta vaivasi nälänhätä.


title: Gedo

text: Gedo on Somalian alue, jonka pääkaupunki on Garbahaarrey. Alue sijaitsee maan lounaisosassa Kenian ja Etiopian vastaisella rajalla. Sen pinta-ala on 60 389 neliökilometriä. Vuonna 2008 asukkaita arvioitiin olevan noin 555 000.


title: Gedo

text:
Vuonna 2007 alueella oli tuhansia pakolaisia, joille rakennettiin pakolaisleirejä Kenian rajan tuntumaan.
Aluetta vaivasi nälänhätä. Levottomuuksien takia ruoka-apua oli vaikea saada paikalle, kun Kenia kielsi maakuljetukset rajan yli.


title: Tarmo Kunnas

text: Tarmo Ossi Tapani Kunnas (s. 16. lokakuuta 1942 Tampere) on professori ja filosofinen kirjailija. Kunnas on opiskellut paitsi Helsingissä, myös Ranskassa (Pariisi), Saksassa (München ja Freiburg im Breisgau), Yhdysvalloissa (Yale) ja Neuvostoliitossa (Moskova). Helsingin yliopiston yleisen kirjallisuustieteen apulaisprofessori hän oli 1974-1985 ja Jyväskylän yliopiston kirjallisuuden professori 1985 -2009, Pariisin yliopiston suomen kielen ja Suomen kirjallisuuden ja kulttuurin vieraileva professori 1974–1977 ja 1997–1999, sekä Göttingenin yliopiston vieraileva professori vuonna 1984 .


title: Tarmo Kunnas

text: Tarmo Kunnas on johtanut ja organisoinut lukuisia kulttuuritapahtumia kotimaassaan ja toiminut vuodet 1989–1995 Suomen Ranskan-instituutin ensimmäisenä johtajana Pariisissa. Hän on monin tavoin toiminut sillanrakentajana suomalaisen ja ranskalaisen kulttuurin välillä. Hänet tunnetaan Suomessa myös tiedotusvälineissä kantaa ottavana vaikuttajana.


title: Tarmo Kunnas

text: Kunnas on erikoistunut lähinnä ranskalaiseen ja saksalaiseen kirjallisuuteen ja filosofiaan. Hän on kirjoittanut mm. useita tutkielmia Nietzschen filosofiasta ja Knut Hamsunista, sekä pohtinut moraalin, politiikan, pahan ja rakkauden olemusta. Nietzsche-tutkielmissaan Kunnas painottaa ajattelijan kirjallista ilmaisutapaa ja kaiken läpitunkevaa epäilyä ja näkee Nietzschen todellisuuskäsityksen moniulotteisena. Hän arvostelee Nietzschen ajattelun totalitaristista politisointia. Kunnaksen Nietzsche-komiikkaa analysoivaa teosta on nimitetty klassikoksi. Se on ensimmäinen tutkielma, jossa Nietzschen komiikkaa tutkitaan systemaattisesti ja kokonaisvaltaisesti. Paha-tutkielmassa tekijä dekonstruoi kristillistä alkuperää olevan pahan käsitteen ja tuo esille uusia, esim. karismaattisen pahan kaltaisia "pahuuden" lajeja.Kun moraali tulee liian tietoiseksi itsestään, se menettää aitouttaan.


title: Tarmo Kunnas

text: Kunnas on julkaissut usealla kielellä myös analyysejä Euroopan älymystön suhteesta fasismiin aatehistoriallisesta ja filosofisesta näkökulmista. Vuonna 1975 ehkä merkittävin italialaisen fasismin tutkija Renzo De Felice piti Kunnaksen väitöskirjaa parhaimpana fasismin ideologiaa analysoivista teoksista.  Jotkut Italian uusfasistit ottivat 1970-luvulla sen omakseen ja tekivät siitä epävirallisen italiankielisen käännöksen. Akropolis-kustantamon julkaistua virallisen käännöksen 1982 teos oli jo noussut klassikoksi. Kunnas on myöhemmissä teoksissaan (mm.Fasismin lumous) korostanut, että itse politiikan käsite ja aatteiden poliittinen sisältö vaihtelee kontekstista riippuen. Ne eivät ole yksiselitteisiä ja universaaleja eivätkä sisällä kausaalisuhteita. Intelligentsian polittisen sitoutumisen taustalla on kuitenkin yleensä moraaliseksi, kultuurifilosofiseksi tai esteettisiksi uskottuja perusteita. Uskoa kaiken poliittisuuteen ja arvojen ideologiseen yksiselitteisyyteen Kunnas kutsuu kriittisessä hengessä "ideologiseksi determinismiksi".


title: Keski-Juba

text: Keski-Juba eli Jubbada Dhexe on Somalian alue, jonka pääkaupunki on Buaale. Se on saanut nimensä alueen halki virtaavasta Jubba-joesta. Vuonna 2006 alueella oli pahoja tulvia.


title: Keski-Juba

text: Alueen pinta-ala on 9 836 neliökilometriä. Se on Somalian parasta maanviljelysseutua, koska Jubba-joen laaksossa on riittävästi kosteutta ja ravinteita. Vuonna 2008 asukkaita arvioitiin olevan noin 349 000.


title: Ala-Juba

text: Ala-Juba eli Jubbada Hoose on Somalian alue, jonka pääkaupunki on Somalian kolmanneksi suurin kaupunki Kismayo.


title: Ala-Juba

text: Ala-Juba sijaitsee maan lounaisimmassa kolkassa Kenian vastaisella rajalla. Alueen pinta-ala on 42 876 neliökilometriä. Vuonna 2008 asukkaita arvioitiin olevan noin 643 000.


title: Frank Coraci

text: Frank Coraci (s. 3. helmikuuta 1966) on yhdysvaltalainen elokuvaohjaaja sekä -käsikirjoittaja ja vähäisten sivuosien näyttelijä. Hän on tehnyt huomattavaa yhteistyötä varsinkin näyttelijä-muusikko Adam Sandlerin kanssa.


title: Frank Coraci

text: Coraci syntyi Long Islandilla, New Yorkin osavaltiossa. Hänen teostensa joukossa ovat "Kosto elää" (1994), "The Wedding Singer" (1997), "Juomahemmo" (1998), "Maailman ympäri 80 päivässä" (2004) ja "Klik!" (2006).


title: Joseph Castanon

text: Joseph Michael Castanon (s. 19. elokuuta 1997) on yhdysvaltalainen lapsinäyttelijä. Hänet muistetaan kansainvälisesti parhaiten Ben Newmanin roolista elokuvassa "Klik!" (2006); hänen isäänsä esitti pääosan näyttelijä Adam Sandler.


title: Joseph Castanon

text: Castanon syntyi Denverissä, Coloradossa.


title: Sylvi Kunnas

text: Sylvi Alice Kunnas-Vehmas (o.s. "Karlsson", 3. tammikuuta 1903 Turku – 26. lokakuuta 1971 Helsinki) oli suomalainen kuvittaja ja taidemaalari.


title: Sylvi Kunnas

text: Kunnas syntyi Turussa ja opiskeli Turun piirustuskoulussa, jossa vallitsi modernismille suopea henki. Toisaalta vasta itsenäistyneen Suomen ilmapiirissä naisen ei ollut helppoa toimia taiteilijana , ja Sylvi Kunnaskin siirtyi opiskelemaan Helsinkiin Taideteollisuuden keskuskoulun opettajalinjalle. Hänen ei kuitenkaan tiedetä koskaan suunnitelleen opettajaksi ryhtymistä, vaan hän jatkoi edelleen omaa taiteellista työtään. Pääkaupungissa Kunnas etsiytyi Helsingin modernistisiin piireihin ja liittyi tulenkantajien kirjallis-taiteelliseen toveriryhmään. Hänestä tulikin Tulenkantajien piirin keskeinen kuvataiteilija.


title: Sylvi Kunnas

text: Sylvi Kunnas avioitui taidemaalari Wäinö Kunnaksen (1896–1929), kanssa 1924 ja perheeseen syntyi kaksi tytärtä. Perhevelvollisuudet katkaisivat Sylvi Kunnaksen opinnot mutta hän toimi edelleen aktiivisesti taitelijapiireissä ja jatkoi luovaa työtään ahkerana kuvittajana. Kunnas kuvitti albumeja, lehtiä ja kirjoja. 1920-luvulla ilmestyneen Tulenkantajat-lehden kuvituksista suurin osa oli Sylvi Kunnaksen käsialaa. Hänen päätyönsä kuvittajana on Mika Waltarin ja Olavi Laurin (oik. Olavi Paavolainen) runokokoelman "Valtatiet" (1928) kuvitus ja kansikuva. Kokoelma edustaa sekä runojensa että kuvituksen osalta urbaania futurismia ja koneromantiikkaa. Kansi on rohkean ekspressiivinen ja edustaa Suomessa harvinaista kansainvälistä Art Deco -tyyliä.


title: Sylvi Kunnas

text: Wäinö Kunnaksen kuoltua Sylvi Kunnas oli avioitunut taidekriitikko Einari J. Vehmaksen kanssa 1930, ja perheeseen syntyi vielä tytär. Vaikka perhevelvoitteet vaativat suuren osan ajasta, Kunnas toimi kuvittajana 1940-luvun lopulle saakka. Ulkomaisten esikuvien pohjalta hän kehitti tunnistettavan ja modernistisen tyylin, jonka tunnusmerkkejä olivat vapaamuotoinen kuva-ala, koristeellisuus ja varjostukseton, notkea tussiviiva. Hän erikoistui runouden kuvittamiseen ja teki kansikuvia mm. Elina Vaaran, Edith Södergranin ja tyttärensä Kirsi Kunnaksen runokokoelmiin.


title: Sylvi Kunnas

text: Toisen maailmansodan jälkeen Kunnas siirtyi kuvittajasta taidemaalariksi. Hänen laajassa tuotannossaan on muotokuvia, kaupunki- ja luontokuvia sekä vaaramaisemia. Tulenkantajapiirissä muodostuneet ystävyyssuhteet säilyivät edelleen, merkittävimpinä Olavi Paavolainen, Helvi Hämäläinen ja runoilija ja kriitikko Lauri Viljanen.


title: Sylvi Kunnas

text: Mahdollisesti Vehmaksen ja tulenkantajien näkemykset vaikuttivat siihen, että Kunnas pysyttäytyi koko uransa ajan esittävässä maalaustaiteessa ja jäi pois ajan avantgardesta. Hänen maalaustuotantonsa on kuitenkin modernistista, taiteelliset ratkaisut ja taiteilijan kädenjälki ohittavat ulkoisen todellisuuden kuvaamisen; sommittelussa näkyvät kubistiset vaikutteet, siveltimenkäyttö on usein ekspressiivistä, värit jopa fauvistisia. Kunnaksen tunnetuin maalaus on tulenkantajatoverin Elina Vaaran muotokuva vuodelta 1943. Sylvi Kunnaksen ensimmäinen yksityisnäyttely järjestettiin vasta sodan jälkeen, vuonna 1948.


title: Colleen Haskell

text: Colleen Marie Haskell (s. 6. joulukuuta 1976) on yhdysvaltalainen näyttelijä. Kansainvälisesti hänet muistetaan parhaiten Riannan roolista elokuvassa "Elukka" (2001). Hän kilpaili myös "Selviytyjien" ensimmäisellä tuotantokaudella Malesiassa.


title: Colleen Haskell

text: Bethesdassa, Marylandissa syntynyt Haskell valmistui Walter Johnson High Schoolista ja Georgian yliopistosta.


title: Einari Wehmas

text: Aarne Einari Wehmas (27. marraskuuta 1898 Vesilahti – 8. kesäkuuta 1955) oli suomalainen taidemaalari. Hän opiskeli Turun taideyhdistyksen piirustuskoulussa 1914–1918 ja sittemmin myös ulkomailla. Hän debytoi Turussa 1917.


title: Einari Wehmas

text: Vehmas kuului aluksi Marraskuun ryhmään. Hänen tyylinsä lähenee kubismia. Hän ja Karl Ingelius maalasivat Turun Martinkirkon alttaritaulun.


title: Einari Wehmas

text: Vehmaksen puoliso oli vuodesta 1944 Kerttu Elin o.s. Sirén (kirjailija Elina Vaara). Hänen vanhempansa olivat kauppias Oskari Wehmas ja Fanny Amanda o.s. Laurila.


title: Skol (olut)

text: Skol on tanskalaisen Carlsberg-panimon valmistama olut. Ensimmäisen kerran olutta pantiin vuonna 1959, ja sen nimi tulee ruotsin kielen sanasta "skål". Nykyään olutta on saatavana muutamana eri versiona.


title: Skol (olut)

text: Skol tuli myyntiin Euroopassa vuonna 1964 ja Brasiliassa vuonna 1967. Vuonna 1979 sitä alettiin myydä alumiinitölkeissä. Vuonna 2004 olutta myytiin yli 20 maassa.


title: Skol (olut)

text: Vuonna 2000 São Paulossa järjestettiin ensimmäinen Skol Beats -festitaali, ja tuolloin julkistettiin oluesta valmistettu uusi "Beats"-maku. Vuonna 2006 julkistettiin sitruunanmakuinen "Skol Lemon".


title: Dyynimuura

text: Dyynimuura ("Formicivora littoralis") on erittäin uhanalainen varpuslintu, joka elää endeemisenä Cabo Frion lähistöllä Brasiliassa.


title: Dyynimuura

text: Dyynimuura on kooltaan noin 12,5 cm pitkä. Väritykseltään se on hyvin tumma. Koiras on musta lukuun ottamatta valkoisia viiruja siivissä, valkoista pyrstön päätä ja ruskeita alueita otsassa ja siivissä. Naaras on ruosteenruskea ja sen päässä on tummemman ruskea kruunu ja leveä musta kasvomaski. Pyrstö on naaraalla koiraan kaltainen. Dyynimuuran laulu on nopeita sarjoja korkeita "tschiuk"-ääniä. Kutsuääni on niin ikään korkea ja nasaalinen "kiu-kiu-kiu".


title: Dyynimuura

text: Dyynimuurat elävät rannikolla trooppisilla kuivilla pensasaroilla, joilla on paljon kaktus- ja ananaskasveja. . Dyynimuurakannan kooksi arvioidaan noin 250–1 000 yksilöä ja kannan arvellaan edelleen vähentyvän. Pääsyy kannan vähenemiseen on linnun elinympäristön tuhoaminen. Dyynimuurat elävät seudulla, joka on erittäin suosittua lomailualuetta. Rantoja onkin raivattu loma-asuntojen tieltä. Lisäksi oman uhkansa linnuille tuo alueella toimiva suolateollisuus.


title: Claudio Acosta

text: Claudio German Acosta (s. 12. helmikuuta 1988) on argentiinalainen jalkapalloilija. Hän on pelannut vuodesta 2005 Club Atlético San Lorenzo de Almagrossa; pelipaidan numerona on 15.


title: Claudio Acosta

text: Acosta syntyi Saltan maakunnassa Argentiinan pohjoisimmissa osissa.


title: Ramón Díaz

text: Ramón Ángel Díaz (s. 29. elokuuta 1959) on argentiinalainen entinen jalkapalloilija, joka on nyttemmin siirtynyt valmennustöihin. Hän pelasi Argentiinan jalkapallomaajoukkueessa vuoden 1982 maailmanmestaruuskilpailuissa.


title: Ramón Díaz

text: Díaz syntyi La Riojassa.


title: Bridgette Andersen

text: Marriah Bridgette Andersen (11. heinäkuuta 1975 – 18. toukokuuta 1997) oli yhdysvaltalainen lapsinäyttelijä. Hänet muistetaan parhaiten Savannah'n roolista elokuvassa "Savannah Smiles" (1983).


title: Bridgette Andersen

text: Andersen tuli tutuksi myös televisiosta. Lapsuutensa jälkeen hän esiintyi enää harvoin. Hän kuoli alkoholin- ja huumeidenkäytön seurauksena 21-vuotiaana.


title: Bridgette Andersen

text: Andersen oli nelinkertainen Young Artist Award -ehdokas vuosina 1983–1986.


title: Mika Boorem

text: Mika Sue Boorem (s. 18. elokuuta 1987) on yhdysvaltalainen näyttelijä. Hän on esiintynyt muiden muassa elokuvissa "Blue Crush – merten valtiaat" (2002), "Sleepover" (2004) ja "Smile" (2005). Boorem on myös näytellyt elokuvissa "Patriot" (2000) ja "Dirty Dancing 2".


title: Mika Boorem

text: Boorem syntyi Tucsonissa, Arizonassa, ja muutti varhain Los Angelesiin, Kaliforniaan. Hän on ollut ehdolla yhden Teen Choice Awardin ja neljän Young Artist Awardin saajaksi.


title: E. J. Vehmas

text: Einari Johannes Vehmas (18. joulukuuta 1902 Sääksmäki – 29. marraskuuta 1980 Otalampi, Vihti) oli sodanjälkeisen ajan vaikutusvaltaisin suomalainen taidekriitikko ja Ateneumin taidemuseon apulaisintendentti.


title: E. J. Vehmas

text: E. J. Vehmaan vanhemmat olivat sääksmäkeläinen maanviljelijä Kustaa Erland Vehmas ja Matilda Jaakkola. Vehmas kävi Tampereen klassillisnen lyseon ja kirjoitti ylioppilaaksi 1922. Hän opiskeli aluksi lääketiedettä ensin 1922–1924 Turun yliopistossa ja vuodesta 1926 Helsingin yliopistossa. Vuodesta 1929 alkaen hän opiskeli kirjallisuutta ja estetiikkaa, taidehistoriaa sekä romaanista ja pohjoismaista filologiaa. Vehmas valmistui filosofian maisteriksi 1934. Hänen pro gradu -työnsä käsitteli Marcel Proustia, josta ei tuolloin vielä ollut kirjoitettu suomeksi juuri mitään.


title: E. J. Vehmas

text:
Alkaessaan opiskella Helsingissä hän tutustui tulenkantajien kirjallisuuspiiriin ja kirjoitti ryhmän Tulenkantajat-lehteen. Hän avioitui taidemaalari Sylvi Kunnaksen kanssa vuonna 1930, ja heidän tyttärensä on kuvataiteilija Inari Neuvonen (s. 1931). Kirjailija Kirsi Kunnas on Vehmaan tytärpuoli. Vehmas toimi Helsingin Sanomien kirjallisuuskriitikon apulaisena ja F. E. Sillanpään yksityissihteerinä 1934–1936 sekä 1937–1945 Helsingin yliopiston kemian laitoksen kanslistina. Talvi- ja jatkosodassa Vehmas toimi lääkintäjoukoissa.
Kuvataidekriitikon uran Vehmas aloitti vuonna 1937 kirjoittamalla kulttuuriaikakauslehti Suomalaiseen Suomeen ja toimi sodan aikana myös lehden teatteriarvostelijana. Hänelle myönnettiin 1943 Suomalaisuuden liiton palkinto ansioista kuvataidearvostelijana.


title: E. J. Vehmas

text: Vehmas toimi vuodesta 1945 alkaen aikakauslehti Taiteen toimittajana, "Suomen Taiteen Vuosikirjan" toimittajana sekä vuosina 1945–1967 asti Uuden Suomen taidearvostelijana, missä tehtävässä hän seurasi Onni Okkosta. Vuonna 1953 Vehmas nimitettiin Ateneumin taidemuseon apulaisintendentiksi ja hän toimi virassa vuoteen 1969 asti. Hän toimi myös Ateneumin ostolautakunnassa 1953–1969 ja muun muassa Venetsian biennaalin Suomen osaston komissaarina 1954 ja 1968. Hänelle myönnettiin professorin arvonimi 1969.


title: E. J. Vehmas

text: Vehmas toimi myös asiantuntijana Sara Hildénin taidekokoelman kokoamisessa sekä Ars 69 -näyttelyn komissaarina, mutta joutui keskeyttämään työn sairauden takia.


title: Rita Dahl

text: Rita Dahl (s. 1971) on suomalainen kirjailija, kriitikko, kääntäjä ja vapaa toimittaja.


title: Rita Dahl

text: Dahl on koulutukseltaan valtiotieteen ja filosofian maisteri sekä medianomi (ylempi korkeakoulututkinto). Pääaineinaan hän on opiskellut yleistä valtio-oppia ja kirjallisuustiedettä. Yleisen kirjallisuustieteen pro gradunsa hän teki Fernando Pessoan ortonyymeistä ja heteronyymeistä modernistis-romanttisena myyttinä ja valtio-opin pro gradunsa SDP:n ja Kokoomuksen ulko- ja turvallisuuspoliittisesta retoriikasta ryhmäpuheenvuoroissa 1995–2000 . Dahl on opiskellut portugalin kieltä Lissabonin klassisessa yliopistossa 2000–2001 ja toimittanut ja kääntänyt ensimmäisen portugalilaisen nykyrunouden antologian "Maailman syrjällä".


title: Rita Dahl

text: Dahl on perustanut "Neliö"-kulttuurilehden ja toiminut "Tuli & savu" -runouslehden päätoimittajana (2001–2002). Hän on toiminut Suomen Pen-klubin varapuheenjohtajana vuosina 2006-2009 ja naiskirjailijakomitean vetäjänä 2005–2009. Hän koordinoi ja hankki rahoituksen PENin Keski-Aasia-naiskirjailijakokoukselle, jonka tiimoilta ilmestyi antologia Kyltymätön uuni. Vuotta myöhemmin venäjän- ja englanninkielinen teos "Nightingale in a Cage" (Iskander 2008), jossa on tekstejä naiskirjailijoilta kaikista Keski-Aasian maista.


title: Rita Dahl

text: Dahlin "Elämää Lagoksessa" ilmestyi venäjäksi Kazakstanissa vuonna 2009 Iskenderin julkaisemana. Dahlin yksittäisiä runoja on käännetty kahdeksalletoista kielelle ja hän on esiintynyt runsaasti ulkomailla muun muassa Siperiassa, muutamissa Latinalaisen Amerikan ja Afrikan maissa sekä Euroopassa. Hänen runojaan on julkaistu käännöksinä kymmenissä ulkomaisissa kirjallisuuslehdissä ja -antologioissa .


title: Rita Dahl

text: Dahl on mukana myös oopperayhdistys Fantasiassa.


title: Guy Torry

text: Robert Guy Torry (s. 5. tammikuuta 1969) on yhdysvaltalainen näyttelijä ja koomikko.


title: Guy Torry

text: Torry on kotoisin Saint Louisista ja opiskeli Southeast Missouri State Universityssä. Sen jälkeen hän muutti Los Angelesiin. Hänen uransa alkoi 1990-luvulla Martin Lawrencen tilannekomediasarjassa "Martin" ensin tuotantoapulaisena ja sitten käsikirjoittajana. Torry sai käsikirjoitustöitä myös sarjoista "Minor Adjustments" ja "Moesha", ja pian hän aloitti myös näyttelijänä esimerkiksi televisiosarjassa "The Strip". Vierailurooleja hän teki muun muassa sarjoissa "Shield – lain varjolla" ja "NYPD Blue". Torryn ensimmäinen vakava elokuvarooli oli vuoden 1998 draamaelokuvassa "American History X".


title: Guy Torry

text: Myös hänen vanhempi veljensä Joe Torry on näyttelijä ja koomikko.


title: Diablo Cody

text: Diablo Cody (oik. Brook Busey-Hunt, s. 14. kesäkuuta 1978 Chicago) on yhdysvaltalainen kirjailija ja käsikirjoittaja. Hän on käsikirjoittanut elokuvat "Juno" (2007), "Jennifer's Body" (2009) ja "Young Adult" (2011) sekä luonut televisiosarjan "United States of Tara". "Junon" käsikirjoituksesta hänet palkittiin Oscarilla parhaan alkuperäisen käsikirjoituksen kategoriassa.


title: Diablo Cody

text: Ennen ryhtymistään kirjailijaksi Cody toimi muun muassa sihteerinä ja stripparina. Kokemuksistaan stripparina Cody on kirjoittanut kirjan "Candy Girl: A Year in The Life of an Unlikely Stripper".


title: Davide Simoncelli

text: Davide Simoncelli (s. 30. tammikuuta 1979 Rovereto, Italia) on italialainen alppihiihtäjä.


title: Davide Simoncelli

text: Simoncelli laski ensimmäisen maailmancupin osakilpailunsa vuonna 1999 Madonna di Campigliossa. Palkintokorokkeelle hän ylsi ensimmäisen kerran vuonna 2002 Alta Badiassa sijoituttuaan toiseksi suurpujottelussa. Hän on voittanut urallaan kaksi suurpujottelun maailmancupin osakilpailua: vuonna 2003 Alta Badiassa ja 2006 Yongpyongissa. Simoncelli on menestynyt erityisesti Alta Badiassa, koska hän on ollut siellä voiton lisäksi neljä kertaa toinen.


title: Davide Simoncelli

text: Kaudella 2003–2004 Simoncello oli suurpujottelun maailmancupin kokonaiskilpailussa viides ja kausilla 2005–2006 ja 2009–2010 neljäs.


title: Davide Simoncelli

text: Arvokilpailuissa Simoncelli on ollut suurpujottelussa yhdestoista Val d'Isèren MM-kilpailuissa 2009 ja kuudes Schladmingin MM-kisoissa 2013. Vancouverin olympialaisissa 2010 hän oli suurpujottelun 19:s ja Sotšissa 2014 17:s.


title: That’s How You Know

text: That's How You Know on musiikkinumero vuonna 2007 valmistuneeseen elokuvaan Lumottu ("Enchanted"). Musiikin sävelti Alan Menken ja sanoitti Stephen Schwartz. Kappale tehtiin alun perin elokuvan pääosan esittäjän, Amy Adamsin laulettavaksi.


title: That’s How You Know

text: Kappale oli ehdolla parhaaksi kappaleeksi Critics' Choice -gaalassa sekä vuoden 2008 Golden Globe -tilaisuudessa. Se oli ehdolla myös parhaaksi lauluksi vuoden 2008 Oscar-gaalassa.


title: That’s How You Know

text: Vaikka laulu tehtiin Adamsin laulettavaksi elokuvaan, Tony-palkinnon voittanut näyttelijä/laulaja Kristin Chenoweth, joka esittää Broadway-musikaalissa "Wicked", esitti laulusta lyhennetyn version tanssioiden kanssa Oscar-gaalassa 2008.


title: William Lanne

text: William Lanne (myös King Billy, William Laney tai William Lanney; n. 1835 – 3. maaliskuuta 1869) oli tasmanialainen aboriginaali, palawah. Hänet tunnetaan erityisesti viimeisenä eloonjääneenä miespuolisena Tasmanian aboriginaalina. Viimeinen aboriginaali oli hänen vaimonsa Truganini (Lanne oli tämän kolmas aviopuoliso).


title: William Lanne

text: Lanne syntyi arvioiden mukaan vuonna 1835 Tasmanian länsirannikolla sijaitsevalla Arthur Riverin alueella. Hänen ollessaan seitsemänvuotias hän ja hänen perheensä kaapattiin ja vietiin Flindersinsaarella sijainneelle aboriginaaleille tarkoitetulle leirille Wybelennaan. Vuonna 1847 mustasta sodasta eloonjääneet aboriginaalit siirrettiin Oyster Coveen, jossa Lanne eli neljä vuotta orpokodissa. Vuonna 1855 hän pääsi töihin valaanpyyntialukselle.


title: William Lanne

text: Lanne sairastui pahasti, ja hän kuoli koleraan ja punatautiin 3. maaliskuuta 1869 Hobartin kaupungissa. Kuoleman jälkeen hänen ruumiinsa ryöstettiin. Tämä oli seurausta Tasmanian Royal Societyn ja Royal College of Surgeons of Englandin välisestä riidasta kumman pitäisi käsitellä Lannen ruumis. Royal College of Surgeons of Englandin jäsen, William Crowther, pääsi murtautumaan ruumishuoneelle, jossa Lannen ruumista säilytettiin. Hän leikkasi irti ruumiinosia, poisti hänen ihonsa ja laittoi tilalle valkoisen miehen pään, joka oli päällystetty mustalla iholla. Tasmanian Royal Society huomasi asian nopeasti, ja päätti estää uusien näytteiden keräämisen amputoimalla Lannen jalat ja kädet. Vasta tämän jälkeen Lanne haudattiin.


title: King Billy

text: King Billy tarkoittaa seuraavia asioita:


title: Kylmälänkyläntie

text: Kylmälänkyläntie on Muhoksen kirkonkylästä Kylmälänkylän kautta Vaalan Veneheittoon johtava yhdystie. Tie alkaa valtatien 22 risteyksestä ja päättyy seututien 800 risteykseen, ja sen pituus on 51 kilometriä. Tieltä haarautuu Kylmälänkylässa yhdystie 8240 Tyrnävälle.


title: Kylmälänkyläntie

text: Kylmälänkylän kappeli sijaitsee tien varressa.


title: Kylmälänkyläntie

text: Vaalan kunnan puolella, tien itäpuolella sijaitsee Pelson kylä. Kylässä on Pohjois-Suomen aluevankilaan kuuluva Pelson vankila.


title: Psykoterapia (lehti)

text: Psykoterapia on psykoanalyysia ja psykoanalyyttista psykoterapiaa käsittelevä aikakauslehti, jota julkaisevat Therapeia-säätiö ja Therapeia-yhdistys. Lehti ilmestyy neljästi vuodessa.


title: Psykoterapia (lehti)

text: Aikakauslehden tieteellisten artikkelien hyväksymisessä sovelletaan vertaisarviointia.


title: Psykoterapia (lehti)

text: Vuonna 2016 lehden päätoimitajia olivat psykiatri Martti Tuohimetsä (vastaava) ja psykologian dosentti Juhani Ihanus.


title: Alex D. Linz

text: Alexander David ”Alex” Linz (s. 3. tammikuuta 1989) on yhdysvaltalainen näyttelijä. Hän on esiintynyt muun muassa elokuvissa "Eräänä kauniina päivänä" (1996), "Yksin kotona 3" (1997), "Sydän lyö" (2000) ja "Max Keeble – Kosto elää" (2001).


title: Alex D. Linz

text: Juutalainen Linz syntyi Kalifornian Santa Barbarassa ja debytoi vuonna 1994. Hän on muiden rooliensa ohella ääninäytellyt Tarzania.


title: Alex D. Linz

text: Linz oli vuosina 1997, 1998, 2000 ja 2002 ehdokkaana Young Artist -palkinnon saajaksi.


title: Fender Jazz Bass

text: Fender Jazz Bass ("J-Bass") on Leo Fenderin Precision Basson jälkeen suunnittelema bassokitara, jota on valmistettu vuodesta 1960 eteenpäin. Mallista on kehitetty erilaisia versioita esimerkiksi aktiivisella elektroniikalla.


title: Fender Jazz Bass

text: Jazz Bass-mallissa on kokopuinen runko ja vaahterainen kaula. Mallin kaikki metalliosat on kromattu. Mallin kaula on kapeampi varsinkin lähellä yläsatulaa. Säätiminä alkuperäisessä bassossa on äänenvoimakkuuden säätö kummallekin mikrofonille ja yksi sävynsäätö.


title: Fender Jazz Bass

text: Jazz Bass, puhekielessä jazz-basso, poikkeaa P-bassosta siten että siinä on kaksi yksikelaista mikrofonia P-Basson yhden jaetun mikrofonin sijasta. Mikrofonityyppiä nimitetään yleisesti jazz-basso - mikrofoniksi. Jazz-basson sointi on niiden ansiosta kirkkaampi kuin P-basson.


title: Fender Jazz Bass

text: Tunnettuja Jazz Bassin käyttäjiä ovat mm. Jaco Pastorius, joka Weather Report yhtyeessä teki yleisemmin tunnetuksi nauhattoman sähköbasson. Hänen bassonsa oli muunnettu alkuperäisestä Jazz-bassosta nauhat poistamalla.


title: Nicolas Bal

text: Nicolas Bal (s. 2. kesäkuuta 1978 Saint-Martin d'Heres, Ranska) on ranskalainen entinen yhdistetyn kilpailija.


title: Nicolas Bal

text: Bal oli saavuttamassa Ranskalle olympiapronssia yhdistetyn joukkuekilpailussa Naganon talviolympialaisissa 1998. Salt Lake Cityn olympialaisissa 2002 hän sijoittui normaalikilpailussa kymmenenneksi, joka on hänen uransa paras sijoitus olympialaisten henkilökohtaisilla matkoilla.


title: Nicolas Bal

text: 1999 hiihdon maailmanmestaruuskilpailuissa Itävallan Ramsaussa Bal sijoittui normaalikilpailussa ja joukkuekilpailussa neljänneksi.


title: Nicolas Bal

text: Balin uran paras sijoitus maailmancupin osakilpailussa on kuudes tila vuoden 1996 Oslon normaalikilpailusta.


title: Nicolas Bal

text: Bal lopetti uransa kauden 2006–2007 jälkeen.


title: Therapeia-säätiö

text: Therapeia-säätiö on vuonna 1958 perustettu säätiö, joka antaa Suomessa psykoanalyyttisen viitekehyksen mukaista psykoterapiakoulutusta esimerkiksi yhteistyössä Helsingin yliopiston kanssa. Säätiön kotipaikka on Helsinki.


title: Therapeia-säätiö

text: Koulutustoiminnan ohella säätiö julkaisee Psykoterapia-lehteä ja alansa kirjallisuutta.


title: Miesten 10 metrin liikkuvamaali ammunnan Euroopan-mestaruuskilpailuissa 2008

text: 10 m liikkuvassamaalissa miehet ampuvat ensiksi 30 hidasta juoksua ja sitten 30 nopeaa juoksua.Joukkuekilpailussa joukkueen muodostavat kolme saman maan kilpailijaa.


text: Miesten 10 m liikkuvassamaalissa EM-kilpailut 2008 järjestettiin 28. helmikuuta, Winterthurrissa.


title: Mega Man 5 (Game Boy)

text: Mega Man 5 (myös nimellä Rockman World 5) on Capcomin kehittämä ja julkaisema tasohyppely, joka on julkaistu vuonna Game Boylle. Peli on yhteensopiva myös Super Game Boyn kanssa. Peli jäi viimeiseksi Game Boy:lle julkaistuksi "Mega Man"-peliksi. Pelin robottimestarit ovat nimetty planeettojen mukaan. Muista Mega Man -peleistä poiketen pelissä ei ole viimeisenä vastuksena tri. Wilya vaan uusi hahmo Sunstar.


title: Mega Man 5 (Game Boy)

text: Pelissä robottimestarit kohdataan kahdessa ryhmässä, joiden välissä on Dark Moon -robotti.


title: Mudug

text: Mudug on Somalian alue, jonka länsi- ja pohjoisosat kuuluvat Puntmaahan. Alueen pääkaupunki on Gaalkacyo. Mudugin tärkeimmät klaanit ovat Hawiye ja Darod.


title: Mudug

text: Mudug sijaitsee maan keskiosassa; sen länsipuolella on Etiopia ja itäpuolella Intian valtameri. Alueen pinta-ala on 72 993 neliökilometriä. Vuonna 2008 asukkaita arvioitiin olevan noin 734 000.


title: Törnin–Männistön asekätkö

text: Törnin–Männistön asekätkö on kallionkolo Joensuun kaupungissa, entisessä Enon kunnassa Eno–Ahveninen–Kelvä-tien (seututie 518, kantatie 73:n oikotie) varrella; se on merkitty tien varrella olevalla nähtävyys-liikennemerkillä. Asekätkö ei liity jatkosodan jälkeiseen Päämajan upseerien organisoimaan asekätkentään.


title: Törnin–Männistön asekätkö

text: Mannerheim-ristin ritari, kapteeni Lauri Törni ja hänen komppaniansa asealiupseeri, alikersantti Arvo Männistö kätkivät lokakuussa 1944 Lieksan ja Joensuun välillä olevan tien varressa olleeseen kallionhalkeamaan erän aseita ja ammuksia.


title: Törnin–Männistön asekätkö

text: Kätketyt aseet ja tarvikkeet olivat:


title: Törnin–Männistön asekätkö

text: Törni siirtyi maanpetostuomion saatuaan pois maasta ja teki uuden sotilasuran Yhdysvaltain armeijassa, mutta Männistö valvoi kätköä säännöllisin tarkastuskäynnein. Vuonna 1991 Neuvostoliiton kaaduttua ja asian lopullisesti varmistuttua Männistö paljasti kätkön viranomaisille. Aseet siirrettiin pois ja osin museoitiin.


title: Törnin–Männistön asekätkö

text: Pikakiväärin perästä löytyi alun perin valkoinen ja siniraitainen nenäliina, jonka perusteella sotavuosina Törnin alaisena palvellut Tasavallan presidentti Mauno Koivisto tunnisti aseen: nenäliina oli hänen ja hän itse oli käyttänyt tätä asetta sotatoimien aikana. Liina oli jo hänen sitä viimeksi käyttäessään niin pehmeäksi kulunut, että se sopi hyvin aseen ulkoiseen puhdistukseen. Ase on näytteillä Sotamuseossa; samoin alkuperäinen nenäliina ja siitä presidentin kertoman perusteella tehty paperinen toisinto ovat samassa vitriinissä kuin ase.


title: Törnin–Männistön asekätkö

text: Kätköpaikan tiehaara merkittiin nähtävyyskilvellä, kallionkolo erillisellä nimikilvellä ja lähelle sijoitettiin koko asekätkentäprosessia ja tätä erillistapausta käsittelevä taulu.


title: Spider-Man (vuoden 2000 videopeli)

text: Spider-Man on Activisionin vuonna 2000 julkaisema toimintaseikkailu- ja beat ’em up -peli. Peli on julkaistu usealle alustalle.


title: Spider-Man (vuoden 2000 videopeli)

text: Peli oli ensimmäinen Hämähäkkimieheen perustuva 3D-peli. Siinä on vaikutteita "Spider-Man: The Animated Seriesistä" ja "Spider-Man Unlimitedistä" niin äänten kuin hahmojen ulkonäönkin osalta. Pelissä on myös mukana muita Marvelin sankareita, kuten Liekki, Daredevil ja Kapteeni Amerikka.


title: Spider-Man (vuoden 2000 videopeli)

text: Peter Parker on katsomassa tohtori Otto Octaviuksen uuden keksinnön esittelyä, kun eräs Hämähäkkimieheksi pukeutunut huijari varastaa laitteen. Octavius käynnistää myöhemmin piilopaikassaan laitteen, joka päästää keltaista kaasua New Yorkin kaduille. Ensimmäisenä Hämähäkkimies pelastaa panttivangit läheisestä pankista ja sen jälkeen joutuu kiirehtimään kohti Daily Buglea, koska Skorpioni on hyökännyt Jamesonin kimppuun. Hämähäkkimiehen voitettua Skorpionin hänen peräänsä lähtevät New Yorkin poliisivoimat. Päästyään pakoon hän kohtaa Mustan Kissan, joka kertoo, että Venom on televisiossa Manhattanilla. Kun he saapuvat sinne, Venom paljastaa, että hän on kidnapannut Mary Jane Watsonin ja tällä on 24 tuntia elinaikaa. Sen jälkeen Hämähäkkimies hoitelee Sarvikuonon. Musta Kissa loukkaantuu ja hänet viedään ambulanssiin, jota ohjaa salaa Tohtori Mustekala kyydissään Carnage. Hämähäkkimies tapaa Vapaudenpatsaalla Liekin ja joutuu sen jälkeen kisaamaan Venomia vastaan.


title: Dorothea Binz

text: Dorothea ”Thea” Binz (16. maaliskuuta 1920 – 2. toukokuuta 1947) oli SS-naisvartija Ravensbrückin keskitysleirillä toisen maailmansodan aikana. Hänet tunnetaan yhtenä natsi-Saksan keskitysleirien sadistisimmista vartijoista.


title: Dorothea Binz

text: Binz syntyi keskiluokkaiseen saksalaisperheeseen Dusterlakessa, Saksassa (lähellä Fürstenbergia ja Ravensbrückia). Binz jätti koulun 15-vuotiaana. Vuonna 1939 hän tarjoutui vapaaehtoiseksi Ravensbrückin keskitysleirille. Binz oli opiskellut keittiöharjoittelijana ja hän pyrki aluksi kokiksi, mutta koska keittiötehtäviä ei ollut tarjolla, hänet lähetettiin Ravensbrückiin 1. syyskuuta 1939 vartijakoulutukseen.


title: Dorothea Binz

text: Binz tunnettiin raakalaismaisena naisvartijana ("SS-Aufseherin"). Hän työskenteli leirin useissa osissa, muun muassa keittiössä ja pyykkituvalla. Myöhemmin hänen on kerrottu olleen esimiehenä bunkkerissa, jossa naisvankeja kidutettiin ja tapettiin.


title: Dorothea Binz

text: Elokuussa 1943 Binz ylennettiin naisvartijoiden varapäälliköksi. Esikunnan jäsenenä vuosina 1943 ja 1945 hän johti yli sadan naisvartijan koulutusta ja palvelusta. Binz harjoitti raaimpia naisvartijoita, kuten Ruth Closiusta. Ravensbrückissä koulutetut SS-naiset palvelivat yli 200:lla naisten leirillä ympäri Puolaa, Saksaa, Itävaltaa ja Itä-Ranskaa. Binz oli vastuussa yli 50 000 nais- ja alaikäisestä vangista. Hänen esimiehiään olivat "Lagerleiterin" Erna Rose, "Oberaufseherin" Johanna Langefeld ja komendantti Max Koegel.


title: Dorothea Binz

text: Vuonna 1944 Ravensbrückiin saapui suuria määriä naisia ja lapsia Auschwitzin keskitysleiriltä, Majdanekista, Płaszówista, Stutthofista ja useilta muilta orjaleireiltä Puolasta. Binz johti joukkoteloituksia ja lähetyksiä kaasukammioihin ja myös vankien näännyttämistä nälkään, vakavaa pahoinpitelyä ja palelluttamista kuoliaaksi. On väitetty, että Binz hakkasi puolalaisen vangin hengiltä kirveellä pakkotyökomennuksen aikana.


title: Dorothea Binz

text: Vankien muistelmateoksissa on lukuisia kuvauksia Binzin väkivaltaisuudesta ja julmuudesta. Ravensbrückissa nuoren Binzin on sanottu hakanneen, läimineen, potkineen, ampuneen, piiskanneen ja pahoinpidelleen naisvankeja jatkuvasti. Hänen on kerrottu kulkeneen leirillä piiskan ja koiran kanssa ja voineen valita kenet tahansa naisen tapettavaksi tai hakanneen tämän kuoliaaksi. Ranskalaiset vangit kutsuivat häntä nimellä "La Binz".


title: Dorothea Binz

text: Binzillä oli leirillä poikaystävä, SS-upseeri Edmund Bräuning. Heidän kerrotaan tehneen leirillä romanttisia kävelyretkiä katsellen vankeja hakattavan, minkä jälkeen he kävelivät nauraen pois. He asuivat leirin muurien ulkopuolella sijainneessa talossaan loppuvuoteen 1944, jolloin Bräuning siirrettiin Buchenwaldin keskitysleiriin.


title: Dorothea Binz

text: Binz pakeni Ravensbrückista kuolemanmarssin aikana. Binz joutui brittiläiseen sotaoikeuteen ja tuomittiin kuolemaan sotarikoksista. Hänet hirtettiin Hamelnissa Saksassa 2. toukokuuta 1947. Hän oli kuollessaan 27-vuotias.